Zlatne godine Lovćena: Vrijeme kada se na Cetinju igrao evropski rukomet - INDIREKT\nNaslovna strana Ostali sportovi Zlatne godine Lovćena: Vrijeme kada se na Cetinju igrao evropski rukomet\nZlatne godine Lovćena: Vrijeme kada se na Cetinju igrao evropski rukomet\n6. Maj, 2021.\nRukometni klub Lovćen sa Cetinja jedan je od najuspješnijih sportskih kolektiva u Crnoj Gori osnovan u poslijeratnoj Jugoslaviji, daleke 1949. godine.\nCetinjani su plasman u elitni rang jugolovenskog rukometa izborili u sezoni 1987/88. Uspio je Lovćen da u narednom periodu postane stabilan učesnik lige, kako one koju su igrali klubovi iz velike Jugoslavije, a kasnije i one koju su činili klubovi iz Srbije i Crne Gore.\nPunih deset godina Cetinjani su igrali u najjačoj ligi, a onda 1997. godine prvi put u svojoj klupskoj istoriji došli u priliku da osvoje trofej. Tada su momci sa Cetinja u finalu Kupa Jugoslavije poraženi od beohgradske Crvene zvezde.\nMeđutim, to je bio samo nagovještaj svega onoga što će se dešavati u godinama ispred u kojima je rukomet na Cetinju doživio pravio procvat.\nMalo je falilo Lovćenu da 1999. godine osvoji titulu. Liga je tada prekinuta zbog NATO bombardovanja, a titula je dodijeljena Partizanu koji je bio prvi na tabeli. Ipak, već naredne sezone stigao je najveći trofej do tada na Cetinje. Lovćen je 2000. postao šampion Jugoslavije predvođen legendarnim trenerom Perom Miloševićem, a samim tim izboren je i istorijski nastup u Ligi šampiona.\nVeć u sledećoj sezoni Lovćen je potvrdio da ima najbolji rukometni kolektiv u SR Jugoslaviji jer je odbranio titulu šampiona. Cetinjani su do plej-ofa odigrali 30 utakmica od čega su čak 26 puta izašli kao pobjednici. U velikom finalu momci u crvenim dresovima dva puta su bili bolji od Sintelona (23:22, 32:23).\nNastup u Ligi šampiona u sezoni 2001/02 bio je po mnogo čemu nezaboravan i ostaće zlatnim slovima upisan u istoriju crnogorskog rukometa. Lovćen je tada stigao čak do četvrtfinala, a dvorana na Cetinju bila je za mnoge nepremostiva prepreka. Te sezone Lovćen je nadvisio i kasnijeg šampiona, španski Portland, Cetinjani su slavili u grupnoj fazi 25:24.\nLovćen je u četvrtfinalu zaustavljen od njemačkog velikana Kila u dva meča – 29:24, 22:35. Ono što je posebno bilo za ponos crnogorskom rukometu jeste atmosfera koju su pravili navijači na Cetinju. To je u tom momentu bila vjerovatno jedna od najljepših atmosfera u Evropi i nikome nije bilo lako da igra na Cetinju.\nTe sezone, predvođen Perom Miloševićem, sastav Lovćena izgledao je ovako: Puljezević, Stojinović, Ćaćić, Rakčević, Dobrković, Ćurković, G. Đukanović, Bogdanović, Nikočević, Vučićević, N. Vujović, V. Đukanović, Datukašvili, Kapisoda, Čutura, Vujanović i Čurlevski.\nTreba napomenuti da je Lovćen i dva puta osvajao Kup Jugoslavije i to 2002. i 2003. godine, a nakon referenduma i odvajanja Crne Gore, Cetinjani su tri puta bili šampioni naše zemlje, a uz to su i pet puta osvajali Kup takmičenje.\nPrethodni članakMargit iz Bečkereka, ponos jugoslovenskog mačevanja\nSledeći članakDa li nas čeka englesko finale i u Ligi Evrope?\nPočeo turnir odbojkaških veterana na Cetinju\nBudućnost slavila i na Cetinju i zakazala finale sa Mornarom\nBudućnost bolja od Lovćena u prvom meču polufinala\nIndirekt - 14. Mart, 2021. 0\nPredlog: Evrokup mijenja format, 16 klubova dobija trogodišnju licencu\nNajbolja evropska NBA petorka – četvorica “Jugoslovena”


Prevencija i borba protiv korupcije - Nove obuke operativnih timova posebnih odeljenja za suzbijanje korupcije\nNove obuke operativnih timova posebnih odeljenja za suzbijanje korupcije\nOvom projektnom aktivnošću pružena je značajna podrška predstavnicima svih institucija koje se svakodnevno bore protiv korupcije\nViše od 60 tužilaca i policijskih službenika iz četiri apelacije u kojima su formirana odeljenja za suzbijanje korupcije prisustvovalo je seminarima operativnih timova koji su održani tokom septembra 2019. u Nišu (12-13.9.) i Beogradu (16-17.9.) u organizaciji projekta Prevencija i borba protiv korupcije i Kancelarije za razvoj, pomoć i obuku tužilaštava u okviru Ministarstva pravde Sjedinjenih Američkih Država (OPDAT).\nObuke su organizovane u cilju jačanja kapaciteta državnih institucija u primeni Zakona o organizaciji i nadležnosti državnih organa u suzbijanju organizovanog kriminala, terorizma i korupcije, čija je primena počela 1. marta 2018. godine.\nPored razmatranja primene primene novog Zakona o organizaciji i nadležnosti, državnih organa u suzbijanju organizovanog kriminala, terorizma i korupcije, učescnici su razmatrali delotvornost koncepta multidisciplinarnih timova kao i delotvornost upravljanja udarnom grupom. Tema razgovora bio je i nivo saradnje i koordinacije između tužilaca, policijskih istražitelja i službenika za vezu koji su dodeljeni posebnim odeljenjima.\nObuke su vodili Miljko Radisavljević, zamenik Republičkog javnog tužioca i rukovodilac Odeljenja za borbu protiv korupcije, Darko Luković, načelnik Odeljenja za borbu protiv korupcije, Uprava kriminalističke policije, MUP Srbije u saradnji sa Džejmsom Mejom, ekspertom u oblasti represije korupcije i Volterom Perkelom, federalnim tužiocem i pravnim savetnikom u ambasadi Sjedinjenih Američkih Država u Beogradu.\nOvom projektnom aktivnošću pružena je značajna podrška predstavnicima svih institucija koje se svakodnevno bore protiv korupcije.


Zajednička akcija volontera Srbije i Bugarske održana i na Staroj Planini - Timočki Omladinski Centar\nNakon zajedničke akcije održane u Vraci, na Staroj Planini, koja čini prirodnu granicu između Srbije i Bugarske, u periodu od 9. do 11. septembra održana je druga zajednička akcija volontera iz ove dve zemlje. Ova akcija imala je za cilj da mladi, tj. volonteri, kao i omladinski radnici iz pograničnog regiona razmene zanja i iskustva, kao i da kroz predavanja i vežbe steknu dodatna znanja kada je u volontiranje u vanrednim situacijama u pitanju.\nDvadesetoro učesnika, po 10 iz volonterskih centara iz Srbije i 10 iz Bugarske, zahvaljujući facilitatoru cele aktivnosti Vojislavu Prkosovačkom imali su priliku da se dodatno podsete principa tokom volontiranja u vanrednim situacijama. Takođe, u saradnji sa predstavnicima Sektora za vanredne situacije iz Pirota, Dobrovoljnog vatrogasnog društva Pirot, Kluba radio-amatera YU1INO, kao i Crvenog Krsta iz istog grada, realizovane su i vežbe/simulacije za postupanje u različitim vanrednim situacijama. Sektor za vanredne situacije i Dobrovoljno vatrogasno društvo Pirot najpre su sa volonterima razgovarali o načinu postupanja ovih službi kada dođe do poplava, požara ili zemljotresa, a zatim je relizovana i vežba simulacije gašenja požara, kao i vežbe evakuacije u slučaju različitih vanrednih situacija. Pripadnici Crvenog Krsta Pirot volonterima su pokazivali osnove primene prve pomoći, koje su i sami volonteri mogli da simuliraju, dok su članovi Kluba radio-amatera YU1INO učesnicima akcije praktično pokazali koja je njihova uloga u vanrendim situacijama i kako funkcioniše komunikacija putem radio-stanica.\nProjekat “Moving Borders for Emergency Volunteering” (MBFEV) broj CB007.2.22.065 konfinansiran je sredstvima Evropske unije kroz program prekogranične saradnje Interreg-IPA CBC Bugarska – Srbija CCI No 2014TC16I5CB007. Ova aktivnost podržana je i od strane Ministarstva omladine i sporta Republike Srbije kroz Konkurs za finansiranje i sufinansiranje programa i projekata u oblasti omladinskog sektora koji su odobreni od strane Evropske komisije kroz Erazmus+ program EU i programe prekogranične saradnje.


Kulturni centar :: Vrnjačka Banja :: VBanja.Com\nYou are here: Home / Aktuelno / Kulturni centar\nKulturni centar Vrnjačke Banje je javna ustanova iz oblasti kulture koja poseduje bioskopsko – pozorišnu dvoranu, Zamak kulture sa galerijskim i muzejskim prostorom, kao i Amfiteatar sa 1500 sedišta.\nKulturni centar Vrnjačke Banje je organizator jedne od najznačajnijih kulturnih manifestacija u našoj zemlji čiji je naziv „Vrnjačke kulturne svečanosti”, ova manifestacija traje 100 letnjih dana, sastavljena je iz vrhunskih programa iz oblasti književnosti, pozorišnog, filmskog, televizijskog i muzičkog stvaralaštva, likovne delatnosti, izdavaštva i muzeologije, i to sledećih programa: Međunarodni festival klasične muzike, održavaju se brojni koncerti, a u okviru festivala se održava i pedagoški program sa kursevima violine i kamerne muzike. Književno leto je program iz oblast književnog stvaralaštva, njega sačinjavaju književni portreti istaknutih pisaca, promocije knjiga, književnih regija i gradova Srbije, književnih manifestacija i dobitnika književnih nagrada. Pozorišni dani srpskog teatra imaju za cilj da onima koji borave u Vrnjačkoj Banji obezbede predstave iz samog repertoara pozorišta Srbije, i na taj način im omogućavaju da vide premijere, zatim dramsku klasiku i avangardu, kao i glumačke portrete, velikane dramske književnosti i druge raznovrsne programe. Festival likovnog stvaralaštva Srbije je skup izložbi, akcija i manifestacija uz oblasti likovne delatnosti, njega sačinjavaju programi koji su izložbenog karaktera i likovnih akcija poput: Centra za savremenu grafiku, Festival pejzaža, Program sinteze, Letnja akademija za likovno stvaralaštvo, Vajarski simpozijum i Bijenale Jugoslovenke skulpture u pleneru. Festival filmskog scenarija je događaj kada scenaristi, reditelji, glumci i ostali ljudi iz sveta filma dolaze u Vrnjačku Banju. Za vreme njegovog trajanja se vrši prikazivanje, vrednovanje i nagradivanje scenarija filmova, a na njega se nadovezuju filmske revije i serijali kao što su premijere filmova, FEST, Sinemanija, Kinoteka i drugi. Pod ostalim kulturnim manifestacijama spadaju: Dešavanja na Vrnjačkoj promenadi, kulturne manifestacije, muzejske postavke, pozorišne predstave, filmski i muzički festival na letnjoj pozornici i mnoge druge manifestacije.\nPostojanje kulturnih centara u svim gradovima Srbije je neophodno, a pogotovo kada se radi o mestu kakvo je Vrnjačka Banja, u kome u toku godine dolazi veliki broj turista, te se ta prednost mora i iskoristiti. Kulturni centar Vrnnjačka Banja je zaslužan za banjske manifestacije i sve bitnije događaje, on nastoji da uspešno realizuje sve te aktivnosti u kojima učestvuje veliki broj ljudi i čija je posećenost na visokom nivou. Manifestacije koje su u Vrnjačkoj Banji odvijaju nisu samo od značaja za samu banju, već I za brojne učesnike manifestacija koji dolaze u nju iz širom zemlje. Kulturni događaji su veoma važni za razvoj banje, a oni se odvijaju zahvaljujući Kulturnom Centru Vrnjačka Banja. Ono što je potebo naglastiti je da Kulturni Centar dodatno dovodi ljude u banju tj. privlači turiste, svojim kulturnim sadržajima koje neguje, organizovanje takvih manifestacija je veliki posao koji ovaj centar uspešno godinama uspeva da realizuje. Sadržaji su raznovrsni iz različitih oblasti (književnosti, pozorišnog, filmskog, televizijskog i muzickog stvaralaštva, likovne delatnosti, izdavaštva i muzeologije…), te se i ukusi ljudi koji se zbog takvih događaju okupljaju u Vrnjačku Banju razlikuju.\nKulturni Centar Vrnjačke Banje upravlja i Zamkom Kulture koji je proglašen kulturnim dobrom od velikog značaja za Srbiju. Zamak Belimarković je nekad bio letnjikovac generala Jovana Belimarkovića, a u njemu se danas nalazi Zavičajni muzej kompleksnog tipa. Stalnu postavku dešavanja čine tri izložbe: „Ladarište – praistorija Vrnjaca”, „Etnografsko nasleđe Vrnjačke Banje” i “Spomen soba đenerala Belimarkovića“, a van sezone se postavlja „Umetnička zbirka Zamka kulture“.\nKulturni Centar Vrnjačke Banje godinama vredno radi, svojim trudom i zalaganjem značajno doprinosi dešavanjima u banji. Manifestacije koje su se održavale i koje se i dalje održavaju u Vrnjačkoj Banji obeležile su određene periode u banji i ostaće upamćene po lepim i kvalitetnim sadržajima koji su bili na repertoaru, a velike zasluge se pripisuju baš Kulturnom Centru Vrnjačka Banja.


Danas povremena kiša, lokalno moguće obilnije padavine - NTV Arena\nDanas povremena kiša, lokalno moguće obilnije padavine\nU Republici Srpskoj i Federaciji BiH /FBiH/ danas će biti promjenljivo vrijeme sa povremenom kišom, pljuskovima i grmljavinom, a lokalno su moguće nepogode uz obilnije padavine.\nPoslije podne i uveče očekuje se slabljenje i prestanak padavina, prvo na zapadu i jugu, dok će ih na istoku, sjeveru i sjeveroistoku biti i tokom noći, saopšteno je iz Republičkog hidrometeorološkog zavoda.\nNajviša dnevna temperatura vazduha biće od 19 do 26, na jugu do 30, a na planinama od 16 stepeni Celzijusovih.\nDuvaće slab do umjeren vjetar, sjevernog smijera, podaci su Federalnog hidrometeorološkog zavoda.\nTemperatura izmjerena u 7.00 časova: Čemerno 13, Han Pijesak 14, Sokolac 15, Sarajevo 16, Mrkonjić Grad i Livno 17, Bihać i Zenica 18, Doboj, Bijeljina, Tuzla, Brčko i Novi Grad 19, Banjaluka i Bileća 20, te Trebinje 21 stepen Celzijusov.\nOdržan Moto-susret „Krečar“ u Batkoviću\nDogodilo se na današnji dan – 19. jul


Tamara i Bogdan pešače od Niša do Beograda za NURDOR - JUGPRESS\nPostavili su sebi još jedan novi cilj, da sada prikupe duplo više u odnosu na prvu akciju kada su za hemato-onkološko odeljenje u Nišu prikupili tri miliona dinara. I u novu akciju su simbolično krenuli upravi ispred zgrade ove klinike, a ispratili su ih novinari i lekari ove klinike koji brinu o deci koja se bore sa najopakijom bolesti i koji dane i dane provode na ovaj klinici. U tome i jeste veliki značaj izgradnje nove roditeljske kuće u Beogradu koja će omogućiti roditeljima ove dece i samoj deci da opuštenije provedu vreme kada su na terapijama. “Čaka nas 256 kilometara dugog pešačenja do Beograda. Pre dve godine smo pešačili u suprotnom smeru od Beograda do Niša za ovu zgradu ispred koje danas stojimo i ispred koje krećemo u našu drugu akciju”, kaže Tamara Klarić, volonter u NURDOR-u. “Cilj nam je da na ovaj način prikupimo novac za izgradnju nove roditeljske kuće za decu obolelu od raka u Beogradu”.Oni ni jednog trenutka ne razmišljaju o tome šta ih sve može sačekati na tom putu, a još manje o tome da zastanu, da se umore, da odustanu. Kažu da ništa, ni vetar, ni kiša, ni hladnoća, ne mogu da ih spreče da dođu do svog cilja. “Motivacija je toliko velika da ni jednog trenutka ne pomišljamo da možemo da odustanemo”, dodaje Tamara. “Naša je želja da svi zajedno uspemo u ovome i telo jednostavno prati ono što smo zamislili. Fizički za nas ovo nije veliki napor niti izazov”. Na putu dugom 256 kilometara Tamaru i Bogdana očekuju “stari” prijatelji sa kojima su sreli u vreme prve akcije. “To su prijatelji NURDOR-a, porodice čija su se deca lečila i koji su prošli kroz NURDOR, a dobro došli smo i kod volontera ovog udruženja kod kojih ćemo spavati”, dodaje Tamara. “Znamo šta nas čeka, znamo da će nam biti divno i jedva čekamo da razmenimo energiju sa svim tim ljudima”.\nBogdan poziva sve građane da se pridruže preko aplikacije. “Aplikacija koju smo osmislili zove se Pruži korak i građani je mogu instalirati na svoje mobilne telefone. Ona funkcioniše po principu pedometra. Broji pređene korake i po formuli po kojoj jedan kilometer ima vrednost sto dinara prikuplja podatke o pređenim koracima, metrima i kilometrima koje građani prepešače, a društveno odgovorne kompanije, mala i srednja preduzeća će taj novac donirati NURDOR-u”, objašnjava Bogdan. To je jedan od načina da se prikupi novac, a drugi je da građani preko aktivnog humanitarnog SMS broja koji glasi 1150 pošalju poruku sadržaja “1” i na taj način se donira stotinu dinara.


RTCG - Radio Televizija Crne Gore - Nacionalni javni servis :: Ekonomija :: MHE Vrbnici licenca za proizvodnju električne energije\n13. 01. 2021. 21:34 >> 21:53 2\nMHE Vrbnici licenca za proizvodnju električne energije\nRegulatorna agencija za energetiku i regulisane komunalne djelatnosti (REGAGEN) izdala je podgoričkoj kompaniji MHE Vrbnica licencu za obavljanje djelatnosti proizvodnje električne energije.\nOdbor Agencije je odluku donio na sjednici 31. decembra, rješavajući po zahtjevu te kompanije.\n“Imalac licence je dužan da licenciranu djelatnost obavlja u skladu sa odredbama licence. Licenca se izdaje na period od deset godina i važi do 30. decembra 2030. godine”, navodi se u saopštenju objavljenom na sajtu regulatora.\nOdbor REGAGEN je na sjednici održanoj 30. decembra odbio kao neuredan zahtjev podgoričke kompanije BB Hidro za sticanje privremenog statusa povlašćenog proizvođača električne energije za proizvodni objekat male hidroelektrane (mHE) Slatina.\nRegulator je kotorskoj kompaniji Don trans, rješavajući po njenom zahtjevu, oduzeo licencu za obavljanje djelatnosti transporta naftnih derivata transportnim sredstvima.\nPotražnja za električnom energijom pala do 20 odsto\nCG može postati značajan izvoznik električne energije\n09. 01. 2020. 6\nRegion će biti jedinstveno tržište električne energije\n15. 01. 2018. 2


Festival "Prvi kadar" - kulturni most koji spaja Zvornik i Istočno Sarajevo - Trebevic.net\nMeđunarodni filmski festival “Prvi kadar” jedinstvena je umjetnička manifestacija koja kao svojevrsni “kulturni most” spaja gradove Istočno Sarajevo i Zvornik, izjavio je danas Srni predsjednik Organizacionog odbora festivala Ljubiša Ćosić.\n– Prvi kadar na najbolji mogući način realizuje strategiju decentralizacije kulture Ministarstva prosvjete i kulture u Vladi Republike Srpske, a taj koncept podrazumijeva ujednačen razvoj umjetničkog stvaralaštva, ali i razvoj drugih kulturnih djelatnosti ravnomjerno na cijelom području Srpske, kako u njenim urbanim, tako i u ruralnim dijelovima – rekao je Ćosić, načelnik opštine Istočno Novo Sarajevo.\nOn je izrazio nadu da će i drugi gradovi i naselja prepoznati značaj inicijative “Prvog kadra” da svoje djelovanje približi najširim slojevima građana Republike Srpske i da će na taj način biti satkana “kulturna mreža” koja bi trebalo da afirmiše sve grane umjetnosti, odnosno kulturu u cjelini.\nU zvaničnom takmičarskom programu festivala takmičiće se 33 filma iz 16 zemalja, koji će biti prikazani u pet festivalskih selekcija: ” fokusu” – Međunarodna selekcija dokumentarnih filmova; “Eks JU u fokusu” – Regionalna selekcija dokumentarnih filmova sa eks Ju prostora; “Kratke priče” – Međunarodna selekcija kratkih igranih filmova domaćih i stranih autora; “Ključ za film” – Međunarodna selekcija kratkih igranih filmova studenata filmskih akademija iz zemlje i svijeta i “Novi pogledi” – Međunarodna selekcija dokumentarnih filmova studenata filmskih akademija iz zemlje i svijeta.\n– Ove godine u fokusu Festivala je čovjek, njegov odnos prema životu, umjetnosti i prirodi, njegova lična i istorijska borba, ali i veličanstvenost ljudske pobjede i naših velikana – kaže Štifanićeva.\n– I ove godine posebno je bogat i zanimljiv večernji program. Pored igranog filma Pijavice, u okviru festivala, publika u Zvorniku će, prije beogradske premijere, imati priliku da premijerno vidi igrani film Ajvar, reditelja Ane Marije Rosi – dodaje Štifanićeva.\nMedijski pokrovitelji su: RTRS i Novinska agencija Republike Srpske SRNA.\nLjubiša ĆosićMeđunarodni filmski festival "Prvi kadar"


FK Radnik PODRŽAO ZEMUN protiv „večitih“ | VRANJENEWS\nFK Radnik PODRŽAO ZEMUN protiv „večitih“\nUpravni odbor FK „Radnik“ iz Surdulice podržao je javno iznete stavove FK „Zemun“ u borbi za izlaz iz situacije sa kojom su suočeni svi ostali „mali klubovi“, članovi Super lige, a nakon „rata saopštenjima“ između dva naša najtrofejnija kluba, Crvene Zvezde i Partizana.\n- Ponašanje rukovodstva oba kluba, prelazi granicu korektnosti prema svim ostalim klubovima koji se takmiče u Super ligi Srbije. U jednoj zajednici, kakva je Super liga, nekorektno je uvek sebe stavljati na prvo mesto u odnosu na druge, optuživati i tražiti krivce kod drugih, zarad prikrivanja nekih slabosti nastalih greškom istih tih rukovodilaca. Stalni napadi na rukovodstvo saveza, sudijsku organizaciju, druge klubove itd, samo su nelogični potezi, koji će dosvesti do stvaranja ružne slike o Superligi Srbije u široj javnosti, gde će posledice snositi „mali klubovi“ – poručuju iz UO FK Radnik.\nPrivilegovan položaj Crvene zvezde i Partizana, dodaje se u saopštenju, „osećaju svi ostali klubovi koji se takmiče u Super ligi Srbije“.\n- Uvek su najveće državne kompanije sponzorisale samo ta dva kluba, iako su to sredstva svih nas i možda bi bilo ljudski da deo pređe i na ostale klubove. Neskromno je reći, da su „mali klubovi“ uvek uspevali da se izbore sa finansijskim problemima i bez ičije pomoći omoguće, da se samo takmičenje nikad ne dovede u pitanje, a problema je mnogo.\nZato nikako ne smemo dozvoliti da niko, pa ni Zvezda i Partizan, nipodaštavaju ostale klubove, njihove sportske rezultate i težnju da se samo sportskim rezultatima i valjanom politikom koju vode rukovodstva klubova, može doći do uspeha i normalnog funkcionisanja – zaključuje se u obraćanju rukovodstva surduličkog superligaša srpskoj sportskoj javnosti.


Priština čvrsto obećala da neće ometati posjete – mojKontakt portal – Radio Televizija Kontakt\nPriština čvrsto obećala da neće ometati posjete\n“Sloboda kretanja je uslov bez koga se ne može kada je u pitanju organizovanje izbora i to je prepoznato i vrednovano od strane međunarodne zajednice. Bio je prisutan pritisak i volja da se ovaj problem reši. To je rezultiralo time da sada imamo čvrstu reč prištinske strane da neće biti ometanja dolaska najviših zvaničnika”, rekao je Đurić.\nPovodom izjava kosovskog premijera Hašima Tačija da će posjete biti dozvoljene samo manastirima, a ne učešće na mitinzima, Đurić kaže da takva interpretacija ima za cilj da se umiri kosovska politička javnost i da nema veze sa onim što je dogovoreno u Briselu.\n“Dogovoreno je da se bez uslovljavanja sprovodi sporazum o slobodi kretanja, da se bez uslovljavanja omogući u skladu sa dogovorima, bez intencija da se izaziva bilo kakva nestabilnost ili bilo ko pokaže kao pobednik ili poražen – omogući da se posete odvijaju normalno”, precizirao je Đurić.\nPovodom problema sa upisom raseljenih lica u biračke spiskove, Đurić kaže da se na tome intenzivno radi i da ovaj proces ne može da bude zaokružen do kraja na regularan način ako se ne nađe rješenje za to da ljudi koji su se prijavili uzmu učešća u glasanju. Đurić je rekao da očekuje napredak u narednih nekoliko dana i na tom planu.\nPovodom pisanja prištinskih medija da postoji ponuda da se dokaže da su glasači tu živjeli do 1998. godine i da danas imaju adresu na KiM, Đurić je potvrdio da se rješenja kreću u tom pravcu.\nOn je objasnio da svako ko ima jedan od 55 različitih dokumenata da je živio na KIM do 1999. godine i da je tamo ostvarivao pravo glasa ili da je to pravo glasa stekao nakon tog perioda, a poseduje dokumentaciju kojom to može da potkrepi moći će da glasa na ovim izborima.\n“Ništa manje od toga za nas neće biti prihvatljivo”, poručio je Đurić.\nPovodom mogućnosti da se Albanci sa juga Srbije uključe u biračke spiskove na KiM, on je rekao da se neće dozvoliti manipulacije i da se bilo ko na fantomski način pojavi na biračkim spiskovima.\nUpitan da li ima podjela na KIM među Srbima, Đurić ocenjuje da podele pokušavaju da proizvedu oni kojima nije u interesu da Srbi kao zajednica nastupe jedinstveno i formiraju zajednicu srpskih opština “i da na taj način dobijemo veoma čvrst oslonac u pokrajini koji sada na žalost nemamo”.\nOn je ukazao da je zbog toga loše iz Beograda slati poruke da ne treba da se podrži lista iza koje stoji država i da svi koji se bave politikom imaju odgovornost da ne unose tu vrstu podjela. Đurić ipak smatra da izjave predstavnika opozicije nisu doprinijele podjelama.\n“Većina naših građana na KiM svesna je naše pozicije i interesa države da se ujedinimo i formiramo zajednicu srpskih opština. Sve ostale stranačke ideje koje kroz takvu vrstu aktivnosti žele da se kapitalizuju sada padaju u drugi plan”, poručio je Đurić.\nTajland: Poplave odnijele 39 života\nUzbuna zbog ciklona u Indiji


Matić: Digitalni zeleni sertifikat mogu da dobiju i oni koji nisu iz zemalja EU - Društvo - Dnevni list Danas\nPočetna » Vesti » Društvo » Matić: Digitalni zeleni sertifikat mogu da dobiju i oni koji nisu iz zemalja EU\nMinistarka trgovine, turizma i telekomunikacija Tatjana Matić izjavila je danas da je predlog Evropske unije za izgled digitalnog zelenog sertifikata dobra vest za naše građane, jer to podrazumeva da njih mogu da dobiju i oni koji nisu iz zemalja Evropske unije.\nOna je je N1 rekla da je to veoma važno, kao i da će sve zemlje članice EU pojedinačno odlučivati o uslovima za ulazak u zemlju.\nKako je sada predloženo, zeleni sertifikat koji treba da olakša putovanja, pored PCR testa, prepoznavaće i grupu drugih testova koje EU smatra pouzdanim.\nPrema njenim rečima, sertifikati će biti kompatibilni sa licencama koje izdaje Svetska zdravstvena organizacija (SZO) i Evropska agencija za lekove (EMA).\n„U tom smislu je Sputnjik V već ušao u proceduru kod EMA, a očekuje se da će u aprilu i Sinofarm vakcina dobiti saglasnost SZO. Sve to govori da će sve vakcine koje postoje na tržištu i koje se koriste u zemljama širom sveta moći da budu deo ovog digitalnog zelenog sertifikata“, rekla je Matić.\nNavodeći da će svaka zemlja pojedinačno odlučivati o priznavanju kineske i ruske vakcine, ona je ocenila da je na taj način izbegnuta vrsta diskriminacije, odnosno politizacije pitanja vakcina.\nGovoreći o vrstama testova koji su pored PCR testa navedeni u nacrtu dokumenta EU, ona je pojasnila da su na spisku i brzi antigenski testovi.\n„Postojaće mogućnost, ukoliko niste vakcinisani i nemate potvrdu o vakcinaciji, da uđete u zemlje EU sa grupom testova. Među njima je najpoznatiji PCR, ali i sa grupom brzih antigenskih testova. Deca će takođe morati da imaju test koji će se nalaziti u toj potvrdi kojom će roditelji raspolagati. Tu će biti pre svega brzi antigenski testovi“, ukazala je Matić.\nTatjana Matić je navela da se očekuje da će za dva meseta ta pravila biti na snazi i da će Srbija omogućiti besplatne PCR testove, kao što je to najavio i ministar spoljnih poslova.\nMatić je navela i da određene države neće tražiti kovid pasoše, kao i da u određeni broj zemalja građani Srbije mogu da putuju i sa našim potvrdama, među kojima su Egipat, Gruzija, Turska i Island.\nEUKorona virussertifikatTatjana Matić\nPolitika • 20.06.2022. 12:27\nNacrt dokumenta EU: Evropska politička zajednica nije zamena za postojeću politiku proširenja\nSvet • 17.06.2022. 12:56\nZelenski pozdravio odluku EK: Prvi korak na putu ka članstvu u EU, koji će sigurno doprineti našoj pobedi


Razgovori o punopravnom članstvu Srbije u CERN-u - Društvo - Dnevni list Danas\nPočetna » Društvo » Razgovori o punopravnom članstvu Srbije u CERN-u\n0Piše: Danas Online 28. marta 2018. 15.54\nTokom posete, delegacija sesastala sa predsednicom Vlade Srbije, Anom Brnabić, kao i sa predstavnicima Ministarstva prosvete, nauke i tehnološkog razvoja i vodećih naučnih ustanova u zemlji.\nKako se navodi u saopštenju, pre susreta sa premijerkom Brnabić, delegacija CERN-a posetila je prvi institut od nacionalnog značaja za Republiku Srbiju, Institut za fiziku u Beogradu. Tokom boravka na Institutu delgacija je razgovarala sa predstavnicima Komisije Republike Srbije za saradnju sa CERN-om o dosadašnjim rezultatima naših naučnika u ovoj organizaciji, ali i o inovacijama i tehnološkim primenama.\n„Pored izveštaja o kapacitetu Srbije za status punopravnog člana, naš zadatak je da identifikujemo one oblasti u kojima je Srbija najjača“, rekao je Ekhard Elsen, naučni direktor CERN-a dodajući da je očigledno da su super računari jedna od njih. Komentarišući prednosti koje će Srbija imati od punopravnog članstva, Elsen je podsetio kako je danas „tri puta veća šansa da se pronađe posao koji je povezan sa naukom u odnosu na druge poslove“.\nSrbija, kao zemlja naslednica SFRJ, jedna je od dvanaest osnivača CERN-a, ali više decenija je bila izvan ovog, najuspešnijeg naučnog kluba na svetu. Zahvaljujući pre svega angažovanju naših fizičara koji još od 2001. rade u ATLAS i CMS kolaboracijama, Republika Srbija je 2012. postala pridruženi član CERN-a, koji okuplja 22 evropskih država. Izuzetno dobro prihvaćena u ovoj jedinstvenoj međunarodnoj organizaciji, sa najvišim naučnim i tehnološkim standardima, Srbija je do sada dala i značajan doprinos brojnim rezultatima u CERN-u, poput otkrića Higsovog bozona.\ncern, clanstvo, srbijaBeograd


Vučić: Ispituje se uzrok eksplozije u fabrici oružja\nReč je drugoj eksploziji koja se ovog meseca dogodila u fabrici municije "Sloboda" u Čačku\nPredsednik Srbije Aleksandar Vučić izjavio je da nadležni ispituju uzrok nove eksplozije koja se 19. juna uveče dogodila u fabrici namenske industrije "Sloboda" u Čačku u centralnoj Srbiji.\nVučić je novinarima na svečanosti povodom Dana policije 20. juna rekao da je "sve sigurno i bezbedno".\n"Ima jedna stvar koja je čudna, u prvom izveštaju koji sam dobio, poslednja eksplozija dogodila se u prostoriji u kojoj nije bilo strujnih instalacija. Ispitaćemo podrobno i detaljno sve razloga požara i eksplozija", rekao je Vučić.\nPredsednik Srbije je najavio da će biti postavljeno pitanje odgovornosti u upravljanju i ukoliko se dokaže, i krivično-pravne.\nU eksploziji u čačanskoj "Slobodi" 19. juna su povređena trojica radnika, a građani koji žive u blizini fabrike su evakuisani.\nPrema prvim podacima, detonacija koja se dogodila oko kilometar od prozivodnih pogona, izazvala je prizemni požar van fabričkog kruga na dva mesta, na rastinju. Požar je lokalizovan, a uzrok eksplozije još nije poznat.\nStefanović: Istraga o novoj eksploziji će biti spora, uskoro izveštaj o prvoj nesreći\nMinistar odbrane Nebojša Stefanović rekao je da će istraga o uzrocima poslednje eksplozije u fabrici u Čačku teći sporo, zato što "po prodcedurama nije moguće poslati stručnjake i veštake dok se ne otkloni bilo kakva opasnost od novog talasa eksplozije".\nOn je za televiziju Pink rekao i da veštaci uskoro treba da dostave analizu incidenta i eksplozije koji su se u okviru iste fabrike dogodili ranije ovog meseca.\nStefanović je dodao da će odgovarati svi ako se utvrdi postojanje krivično-pravne odgovornosti, i da fabrika neće obnoviti proizvodnju dok sve ne bude potpuno sigurno.\nGradonačelnik Čačka: Nova eksplozija nije povezana sa prethodnom\nOvo je druga eksplozija u fabrici "Sloboda" u Čačku u roku od dve nedelje. Prethodna se dogodila 4. juna kada je u ranim jutarnjim časovima serija eksplozija potresla magacin gotovih proizvoda. Uzrok te nesreće, u kojoj niko nije povređen, još nije poznat.\nGradonačelnik Čačka Milun Todorović rekao je za televiziju N1 da nova eksplozija u "Slobodi" nema nikakve veze sa onom od 4. juna.\n"Eksplozija se dogodila u magacinu baruta. Nema povezanih efekata, lanaca detonacija. Specijalizovane ekipe su na terenu i bave se uzrocima", rekao je Todorović.\nKompanija "Sloboda" saopštila je posle eksplozije 4. juna da je do nje došlo u izdvojenom delu fabrike, u prigradskom naselju Pridvorica, koji je predviđen za skladištenje i čuvanje elemenata za kompletiranje upaljača i gotovih proizvoda za municiju manjih kalibara i da je formirana komisija koja će utvrditi uzrok požara.\nDva dana kasnije, 6. juna, kasno uveče došlo je do još jednog incidenta u fabrici "Sloboda". Direktor te kompanije Zoran Stefanović rekao je agenciji Tanjug da se zapalio komad baruta, ali da to nije izazvalo požar, niti eksploziju.\nOvo nije prvi put da se u fabrici "Sloboda" dešavaju incidenti.\nU eksploziji 2010. godine jedan radnik je povređen, a tri godine kasnije dvoje zaposlenih je povređeno u eksploziji u proizvodnoj liniji.


MOTOR blog » Nova Volvo 40 familija – prvi “40.1” i “40.2” modeli Nova Volvo 40 familija – prvi “40.1” i “40.2” modeli – MOTOR blog\nŠvedska kompanija Volvo predstavila je dva konceptna automobila kojima je navajila nove pravce u razvoju malih automobila.\nOba vozila predstavljaju seriju nazvanu “40”, kojom Volvo planira da na velika vrata uđe u segment premijum automobila malih dimenzija, kombinujući njihov izgled za koji bi moglo da se kaže da je prepoznatljiv skandinavski, sa novim tehnologijama vezanim za elektifikaciju, autonomnu vožnju i povezanost.\nModeli nazvani “40.1” i “40.2” prvi su četvorotočkaši izrađeni na modularnoj platformi CMA, koja je posebno kreirana za vozila malih dimenzija, a dizajnerima i inženjerima omogućava potpunu slobodu da se u razvoju vozila kreću različitim pravcima.Nova porodica Volvoova porodica “40” sadržaće, između ostalog, modele koji će se u potpunsoti kretati pomoću energije iz električnih baterija, ali u ponudi će biti tvin plag-in hibridi, što ide u skladu sa idejom kompanije da do 2025. godina sva vozila u ponudi Volvoa budu elektrifikovana. Očekuje se da prvi serijski model iz “porodice 40” na tržište stigne već sledeće godine.\nPredstavljanje game novih malih automobila došao je u trenutku dobre prodaje na početku 2016. godine, pošto je zabeležen porast od 24 procenta. Volvo ima ambiciju da ove godine proda 800.000 automobila, što je značajan porast u odnosu na 503.000 prodatih vozila u 2015. godini.\nNova Volvo 40 familija – prvi “40.1” i “40.2” modeli was last modified: May 19th, 2016 by Goran Aničić\nVolvoVolvo 40Volvo Srbija\nSrušio se avion na letu MS 804 kompanije „Egyptair“\nSpecijalna EURO EDITION ponuda vozila Kia


Facelook sa Viktorom Markovićem\nU petak, 3. novembra sa početkom u 14h u Staroj Pazovi (Kafe Pozitiv) u okviru Facelook događaja, možete razgovarati sa Viktorom Markovićem, iz Njuz neta.\nFacelook predstavlja seriju debata po gradovima u Srbiji sa poznatim ličnostima - uticajnim i prepoznatljivim individualcima iz oblasti sporta, kulture, biznisa i medija evropskim temama. Format omogućava neformalnu diskusiju i direktan razgovor o ličnom doživljaju evropskih vrednosti i procesa evropske integracije Srbije. U otvorenom razgovoru sa mladima i drugim okupljenima, gost će se truditi da približi i prevede teme evropske integracije na svakodnevni život građana.\nPrvi Facelook događaj je organizovan u Petrovcu na Mlavi sa Markom Somborcem kao gostom, a naredni je planiran u Loznici.


Vučić na dodeli ugovora o radu, medicinarima najavio veće plate do kraja godine | PČINJSKI 017 - PORTAL\nVučić na dodeli ugovora o radu, medicinarima najavio veće plate do kraja godine\nPredsednik Srbije Aleksandar Vučić uručio je ugovore o radu najuspešnijim diplomcima svih medicinskih fakulteta i srednjih medicinskih škola u Srbiji i pritom naglasio da je zdravstvo veoma važna oblast u kojoj je potrebno da što više mladih uzme učešće koji žele da menjaju Srbiju i jačaju zdravstveni sistem na bolje.\nDo sada ste najboljim uspehom u svojoj generaciji sa najvišim prosekom ocena pokazali da se razlikujete, da ste dovoljno ozbiljni, vredni, marljivi i posvećeni svom poslu.\nOvo je priznanje za vaš trud i rad, ali to vam je i dodatna obaveza da odgovornost nastavite da pokazujete na svakom mestu, da strast i profesionalna posvećenost postanu deo vašeg svakodnevnog života – naglasio je predsednik.\nZaposlenje je dobilo 100 mladih lekara, najboljih diplomaca medicinskih fakulteta u Srbiji i 250 medicinskih sestara u zdravstvenim ustanovama širom Srbije.\nPredcednik je prilikom obaćanja podsetio na činjenicu da je pre šest godina iz Srbije odlazilo osam puta više lekara, medicinskih sestara i tehničara, nego pre godinu dana, ali je podsetio da se neki lekari i vraćaju.\nVučić je na ceremoniji dodele uz sve pohvale medicinarima najavio veće plate u zdravstvu do kraja godine.\nTo sve govori da smo uradili jednu važnu stvar, uredili smo javne finansije, imamo više novca i da nije ovog prokletog rata, situacija bi bila mnogo bolja. Ali, i pored toga, do kraja godine biće povećanja ne više tako malih plata u zdravstvu”, rekao je Vučić.\nNa kraju obraćanja, moglo je da se čuje da će se u ovom “četvrtom stubu” našeg društva po važnosti još ulagati i da će se težiti da zdravstveni sistem Srbije bude 10. u Evropi\nMoramo dalje da jačamo zdravstvenu mrežu širom zemlje, snagu medicinskih fakulteta, da uvek budu najbolja baza iz kojih sve polazi, kao i srednje medicinske škole, a onda ćemo i mi ostali, ne sa devetkom ili desetkom, ali sa sedmicom ili osmicom, moći da položimo naše ispite”, rekao je Vučić.\nVeliki broj prekršaja vozača autobusa i teretnih vozila prijavljenih tokom kontrole policije


Profesionalan, detaljan, fleksibilan, obrazovan i neverovatan čovek!\nImala sam veliko zadovoljstvo da upoznam Peđu preko programa razvoja liderstva, koji je organizovan za naš menadžerski tim.\nPeđa je jedinstvena, inspirativna osoba koja je održala neverovatne govore u vezi sa liderstvom i aktivirao je ljude u prostoriji dok je prenosio vredno znanje i veliki broj praktičnih alat kroz odlične vizuelne tehnike.\nPeđa je odličan trener sa puno praktičnog znanja.\nUkoliko vam je prioritet uspeh kompanije, kao i ljudi koji rade za vas ili sa vama, onda je Peđa osoba koja vam je potrebna.


NAPLAĆUJU TAKSE ZA UVID U SPISE PREDMETA - JUGPRESS\nNAPLAĆUJU TAKSE ZA UVID U SPISE PREDMETA\nPostavio: Jugpress 31 Jula, 2015\nGradski centar za socijalni rad u Beogradu, naplaćivanjem takse za uvid u spise predmeta, krši jedno od osnovnih prava stranaka garantovanih Zakonom o socijalnoj zaštiti.\nAutonomni ženski centar, koji pruža pomoć ženama žrtvama porodičnog i partnerskog nasilja, je neprijatno iznenađen činjenicom da je Gradski centar za socijalni rad u Beogradu počeo da naplaćuje taksu za uvid u spise predmeta u iznosu od 350 din.\nOvu informaciju je, po zahtevu za pristup informacijama od javnog značaja, potvrdio direktor Gradskog centra za socijalni rad u Beogradu, ističući da se taksa naplaćuje shodno Zakonu o republičkim administrativnim taksama.\nOvakva odluka Gradskog centra za socijalni rad u Beogradu je potpuno nezakonita kada se radi o strankama čiji se postupci vode po osnovu naloga suda ili po službenoj dužnosti organa starateljstva. Zakon o republičkim administrativnim taksama u tački 1 člana 19 navodi da se ne plaća se taksa za spise i radnje u postupcima koji se vode po službenoj dužnosti.\nTakođe, ovakvo postupanje je u suprotnosti sa stavom 2 člana 34 Zakona o socijalnoj zaštiti koji navodi da korisnik koji je navršio 15 godina života ima pravo uvida u spise predmeta koji se odnose na njegovo korišćenje usluga i ostvarivanje prava iz socijalne zaštite.\nPored toga što krši osnovno pravo svih korisnika prava socijalne zaštite, Gradski centar za socijalni rad u Beogradu, pogrešnim tumačenjem zakona, u dodatno nepovoljan položaj stavlja posebno osetljive i ugrožene grupe građana.


DAN KADA JE DRIM TIM PAO: Magija Gurovića i Jarića i čudesni Divac su UĆUTKALI Amere (VIDEO) | Najnovije vesti - Srbija danas\n05.09.2019. • 14:59 Srbija Danas\nFoto: Youtube printscreen/Klavi Jatura\nPre tačno 17 leta, 5. septembra 2002. godine, tadašnja selekcija Jugoslavije savladala je na Svetskom prvenstvu u Indijanapolisu domaćina Ameriku rezultatom 81:78.\nJugoslavija je na tom prvenstvu osvojila zlato, dok je domaćin završio na poražavajućem 6. mestu.\nPosle neočekivanog poraza SAD-a od Argentine, Jugoslaviji je zapalo da baš protiv američkih profesionalaca ispiše istoriju. Jer upravo su izabranici Svetislava Pešića zaustavili košarkašku velesilu na putu do svetskog zlata.\nTrojke Milana Gurovića, borbenost Dejana Tomaševića i mirna ruka Marka Jarića doneli su Jugoslaviji istorijski trijumf (81:78).\nKošarkaška reprezentacija Jugoslavije Drim tim Košarkaška reprezentacija Amerike Mundobasket Kina 2019 SP KIna 2019 Svetsko prvenstvo u košarci 2019 Svetsko prvenstvo Kina 2019 rts uživo Radio televizija Srbije


Ambasador Wigemark u posjeti Funky Guerrilli – Funky Guerrilla\nNa petoj javnoj debati o lokalnom ekonomskom i održivom razvoju u Gradišci učestvovao je veliki broj predstavnika javne uprave, privrednika, organizacija civilnog društva, mladih i uopšte nosilaca privrednog i kulturnog razvoja ove opštine.\nAktivni učesnik debate bio je šef Delegacije EU u BiH i specijalni predstavnik EU u BiH ambasador Lars-Gunnar Wigemark, a u diskusiji o izazovima i mogućnostima koje nudi proces pristupanja Evropskoj uniji učestvovali su regionalni i domaći eksperti iz oblasti lokalnog ekonomskog razvoja.\nPrije debate ambasador Wigemark je održao duži sastanak sa predstavnicima Udruženja Most i preduzeća FG Grupa Gradiška, gdje se najviše razgovaralo o brendu Funky Guerrilla, ali i o konceptu rada i društvenom preduzetništvu kao jednom zanimljivom i obećavajućem modelu održivosti.\nNakon debate, organizovan je informativno-edukativni sajam na kojem su izlagali predstavnici projekata koje finansira EU i drugi donatori, a koji direktno doprinose ekonomskom i odživom razvoju lokalnih zajednica.\nKancelarija specijalnog predstavnika Evropske unije u Bosni i Hercegovini (EUSR) pokrenuo je projekat “Lokalna zajednica prEUzima inicijativu” u okviru kojeg će posjetiti 15 lokalnih zajednica u BiH, te održati javne debate o ulozi lokalne zajednice te izazovima i mogućnostima koje nudi proces pristupanja EU.


Da li je policija bila u Ministarstvu zdravlja\nNisam se sastajao sa inspektorima Sbpoka, kaže Zoran Stanković. – To su operativni podaci, tvrde u MUP-u Srbije\nDa li policija vodi istragu u Ministarstvu zdravlja? Ministar zdravlja dr Zoran Stanković na nedavnoj sednici Odbora za zdravlje i porodicu u Skupštini Srbije, kako su preneli mediji, izjavio je da je u Ministarstvu zdravlja bila Služba za borbu protiv organizovanog kriminala (Sbpok) MUP-a Srbije i da se vode istrage. Iz njegovog kabineta kasnije su demantovali novinarske izveštaje.\nDr Zoran Stanković je juče za „Politiku” izjavio da se nije sastajao sa inspektorima Sbpoka otkad obavlja funkciju ministra zdravlja, niti pre toga. U MUP-u Srbije za „Politiku” je kratko rečeno: „To su operativni podaci i nismo u mogućnosti da odgovorimo na pitanja”.\nPriča se zakomplikovala kada je novinar „Vesti on-lajn” Tomislav Zečević na demanti ministarstva odgovorio da je ministar najavio istrage čak i protiv troje zaposlenih u Ministarstvu zdravlja.\nUprkos svemu, ministar Stanković teško da može da porekne da je na pomenutoj sednici izjavio da su „predstavnici Sbpoka nedavno bili u Ministarstvu zdravlja”, jer su ovu izjavu preneli novinari agencija koji su prisustvovali Odboru za zdravlje. Tom prilikom je takođe izjavio da je „kontaktirao Dačića i direktora policije Milorada Veljovića i da se vodi istraga za sistemsku korupciju”. Ovu rečenicu su preneli novinari agencija koji su pratili sednicu.\nZečević koji je objavio tekst „Lisice za lekarsku mafiju”, (koji je bio povod za demanti Ministarstva zdravlja) izričit je da su njegovi navodi tačni. On je u tekstu napisao da su pred hapšenjem troje funkcionera iz Ministarstva zdravlja i čak 47 lekara iz raznih oblasti.\nZečević je u izjavi za „Politiku” rekao da se, posle preslušavanja snimka sa sednice i uvida u stenogram, lično uverio da je ministar Stanković rekao kako su Ministarstvo zdravlja u proteklom periodu posetili pripadnici Sbpoka, kao i da se sprovodi istraga protiv konkretnih lica u Ministarstvu zdravlja.\nDraško Karađinović, koordinator nevladine organizacije „Doktori protiv korupcije”, smatra da je u ministarstvu u ovom času došlo do sudara nove i stare koncepcije.\n– Utisak je da ministar Stanković, u skladu sa obećanjem da će mu borba protiv korupcije biti prioritet, pokušava da rasplete krupne afere. Iz medija, ali i razgovora sa ljudima koji su prisustvovali sednici odbora za zdravlje čuli smo da je pominjano nekoliko krupnih afera u zdravstvu, koje su do sada bile zataškane u Ministarstvu zdravlja, ali koje moraju da isplivaju, kao i da je ministar rekao da su u toku istrage Sbpoka – kaže Draško Karađinović, koordinator nevladine organizacije „Doktori protiv korupcije”.\nOn kaže da do sada nije bilo prave volje da se reši problem korupcije u zdravstvu. „Politika” se juče, da bi razjasnila ovu situaciju, obratila Birou za medije MUP-a sa molbom da odgovore na pitanja da li su pripadnici Sbpoka bili u Ministarstvu zdravlja i da li su razgovarali sa dr Stankovićem. Takođe, pitali smo da li su razgovori vođeni sa drugim predstavnicima Ministarstva zdravlja.\nOdgovor Biroa za medije MUP-a da su to operativni podaci može da se tumači kako kome odgovara, a na pitanje „Lekara protiv korupcije” na kojim aferama u zdravstvu radi Sbpok u Birou su objasnili da bi to značilo unapred najavljivati istrage i eventualna hapšenja i da javnost ne može da očekuje objavljivanje podataka koji bi eventualno mogli naškoditi radu policije.


Donacije početnicima u biznisu | Pirot vesti\nPočetna/Lokalna samouprava/Donacije početnicima u biznisu\nOrganizacija Help će u petak, 11. septembra 2015. godine, u 11 časova u Velikoj sali Opštine Pirot, u prisustvu predsednika opštine i program menadžera Help-a potpisati 37 pojedinačnih ugovora o donaciji grantova u opremi za započinjanje malih biznisa, kao i jednog ugovora o donaciji opreme za podršku Udruženju pčelara “Stara planina” iz Pirota.\nU Pirotu, u petak, 11. septembra 2015. godine, u 11 časova, u velikoj sali Opštine Pirot, u prisustvu predsednika opštine Pirot i program menadžera Help-a, biće potpisano 37 ugovora o donaciji pojedinačnih grantova u opremi za samozapošljavanje kao i jednog ugovora o donaciji opreme za podršku udruženju pčelara “Stara planina” .\nMeđu potpisnicima je 16 žena, a od ukupno 37 korisnika grantova u oporemi 12 je Roma (tri Romkinje). Od ukupnog broja podržanih u ovom ciklusu i to 20 grantova po 2.400,00 i 17 grantova po 1.200,00 evra, baviće se poljoprivredom njih 14, uslugama 12, a zanatskim delatnostima 11 korisnika.\nOvo je osmi projekat koji Help u saradnji sa Opštinom Pirot sprovodi od 2013. do kraja 2016. godine. Ukupna vrednost realizovanih projekata u Pirotu iznosi više od milion evra, u čemu je Opština učestvovala sa oko 30 procenata. Tako zahvaljujući redovnoj donatorskoj podršci naročito nemačke vlade, u ovom momentu u Pirotu brojimo tri kooperative odnosno udruženja (peglana kobasica, sakupljanje sekundarnih sirovina, pčelarstvo), 366 pojedinačnih grantova, više od pedeset stručnih obuka i druge aktivnosti umrežavanja.\nDo kraja ovog projektnog ciklusa 2016. godine, biće održan još jedan konkurs za grantove u opremi, i organizovane setovi poslovnih i stručnih obuka.\nProjekat „Smanjenje siromaštva i unapređenje mogućnosti zapošljavanja marginalizovanih i ugroženih grupa stanovništva u Srbiji“ humanitarna organizacija Help realizuje od maja 2013. godine do kraja decembra 2016. godine, uz donatorsku podršku Nemačke Vlade i ciljnih gradova i opština Niš, Pirot, Smederevo, Vranje.\nOpšti cilj projekta je uključivanje marginalizovanih Roma i drugih socijalno ugroženih grupa stanovništva u društveni i ekonomski život zemlje i smanjenje siromaštva među ciljnim grupama. Glavne aktivnosti su usmerene na otvaranje novih radnih mesta putem pomoći malim biznisima i kooperativama, obezbeđivanje poslovnih i stručnih obuka i obrazovanja kao i organizovanje tematskih radionica i pratećih aktivnosti umrežavanja podržanih korisnika i relevantnih institucija i organizacija.\nPodrška ciljnim grupama u Pirotu pruža se osnivanjem dve kooperative (vrednost opreme po kooperativi 15.000 evra) sa 20 odsto učešća članova kooperative, najmanje 82 granta u opremi i to 42 po 2.400,00 i 20 po 1.200,00 evra.\nPored toga projektom su predviđene poslovne i stručne obuke, tematske radionice i srodne aktivnosti umrežavanja naročito podržanih korisnika.\nObaveze korisnika koji potpišu ugovor o donaciji su da učestvuju sa 20% za opremu vrednosti 2.400,00 evra, odnosno 10% za opremu vrednosti 1.200,00 evra, obave 10-15 časova društveno korisnog rada za lokalnu zajednicu, registruju poslovne delatnosti/biznisa u skladu sa zakonodavstvom RS i pohađaju poslovne obuke organizovane od strane Help-a.\nhelp istaknuto pirot pomoc preduzetnici\nOdržana sednica Gradskog veća, usvojeni planovi i programi javnih preduzeća\nRegionalna deponija ostvarila dobit od 14 miliona dinara u 2019. godini. Veliki planovi za naredni period


<img align=left border=1 width=60 hspace=8 src="http://www.voanews.com/mediastore/bushToEurope_sp.jpg">Ambasador Evropske unije u Vašingtonu, Džon Bruton komentariše znaèaj Bušove posete Evropi - 2005-02-18\nPošto je prvo odredište posete predsednika Džordža Buša Evropi Brisel, prestonica Evropske Unije, zamolili smo Ambasadora Evropske unije u Vašingtonu, Džona Brutona da prokomentariše znaèaj te posete.\n“Odluka predsednika Buša da prvo poseti Evropu, a pre svega sedište Evropske Unije, zaista je veoma važna. To pokazuje da je predsednik predan ideji da je jaka i ujedinjena Evropa ne samo u interesu Evropljana, veæ i u interesu Sjedinjenih Država. Takva Evropa može samo da bude još snažniji i efikasniji partner Amerike u promovisanju slobode i demokratije, i tržišne ekonomije u svetu. Predsednikov dolazak u Brisel je takoðe važan zbog toga æe se lièno upoznati sa svim evropskim liderima i imati priliku da uspostavi èvrsto meðusobno poverenje. Mislim da æe na taj gest biti u potpunosti uzvraæeno od strane Evropljana koji su spremni da mu izaðu u susret. A, takvo uzajamno, lièno i politièko poverenje, biæe dobra osnova za prevazilaženje bilo kakvih teškoæa na koje bi mogli da naiðemo u buduænosti.\nRazgovor sa ambasadorom Evropske Unije, Džonom Brutonom emitovaæemo u našoj emisiji “Otvorenom studiu” u ponedeljak.


Vlada Srpske: Poboljšane specijalne i paralelne veze sa Srbijom – mojKontakt portal – Radio Televizija Kontakt\nU okviru odgovornosti Ministarstva saobraćaja i veza Srpske pokrenuta su tri projekta – potpisan je ugovor o realizaciji više kredita za podizanje tehničke ispravnosti vozila “Željeznica Srpske”, realizovan je prvi avio-let na relaciji Beograd – Banjaluka i potpisan protokol o izgradnji mosta kod Bratunca.\nU okviru Ministarstva industrije, energetike i rudarstva Republike Srpske dogovoreni su projekti “Južni tok” i “Srednja Drina”, dok je Ministarstvo finansija Srpske sa resornim ministarstvom Srbije pokrenulo saradnju u oblasti osiguranja, a imenovane su i delegacije za vođenje pregovora o modalitetima saradnje, navode “Nezavisne novine”.\nMinistarstvo za ekonomske odnose i regionalnu saradnju Republike Srpske sa resornim ministarstvima Srbije pokrenulo je projekat “Podrinje” u kojem je obuhvaćeno po 14 opština iz Srpke i Srbije, a u okviru platforme o izgradnji infrastrukture, poljoprivrede, turizma, energetike, zaštite životne sredine uključen je veći broj ministarstava.\nU okviru projekta “Dositej” resorna ministarstva realizovala su prvu fazu elektronskog učenja, potpisan je i memorandum za realizaciju druge faze ovog projekta, a više stotina učionica u Srpskoj je opremljeno sa više od hiljadu računara.\nU vezi sporta, resorna ministarstva Srpske i Srbije realizovala su više konferencija, studentskih posjeta, seminara, javnih tribina, dok je Ministarstvo nauke i tehnologije Srpske sa Srbijom pokrenulo projekat “Andrićev institut”.\nU Ministarstvu unutrašnjih poslova Srpske pokrenuli su više projekata školovanja i obuke kadrova u institucijama Srbije.\nPrema ranijoj najavi, zajednička sjednica dvije Vlade trebalo bi da bude održana 16. decembra u Banjaluci.\nGavranović u Sankt Peterburgu na kongresu slovenskih gradova


TOP 10 Najboljih filmovaa u 2019! - Film&TV\nNaslovna FILM TOP 10 Najboljih filmovaa u 2019!\nKraj godine po običaju vreme je za rekapitulacije. Ovog puta donosimo vam listu najboljih filmova u 2019. po mišljenju magazina Roling stoun koji se u odabiru nije držao samo svetksih hitova, mada je među top 10 bilo i njih, već i filmova manje poznatih autora koji su u 2019. otavili odličan utisak i sebi obezbedili mesto na listi 10 najboljih. Konačno, evo i filmova.\nList posebno hvali glavne glumce – Leonarda Dikaprija i Breda Pita kojem daju šanse za prvog Oskara u karijeri. Pokazuju i razumevanje za rediteljevo “prepravljanje” istorijskih činjenica prema sopstvenom moralnom svetonazoru, parafrazirajući citat iz filma: “On je Kventin j**** Tarantino, i nemojte to zaboraviti!”\nRemek-delo korejskog reditelja Bong Džun Hoa izgleda da leči averziju Amerikanaca prema titlovima, duhovito zapaža autor teksta u “Roling stounu” osvrćući se na ovogodišnjeg dobitnika Zlatne palme i nesumnjivog favorita za Oskara za strani film.\nDrama Noe Bombaha, još jedan dragulj u “Netfliksovoj” produkciji, donosi nam prizore iz braka koje ne možete da ne shvatate lično, piše “Roling stoun”.\nAdam Drajver i Skarlet Johanson briljiraju u glavnim ulogama, a film će vas naterati da se smejete i da plačete, ponekad u isto vreme, navodi američki magazin.\nKomedija upletena u tragediju novozelandskog reditelja Taike Vaititija govori o desetogodišnjem Džodžou, koji pokušava da pomiri svoje članstvo u Hitler jugendu sa činjenicom da njegova majka istovremeno krije jevrejsku devojčicu.\nVaititi veruje da će putovanje njegovog mladog junaka ka empatiji takođe biti i naše, a u svetu koji je još pun zločina iz mržnje, nadajmo se da je u pravu, piše “Roling stoun”.\nU uzbudljivom trileru braće Safdi, Adam Sendler glumi njujorškog draguljara koji rizikuje život zbog retkog opala, kladeći se na sve ili ništa.\nDirljiv film rediteljke i scenaristkinje Lulu Veng o kulturološkim razlikama govori o Bili, mladoj Njujorčanki kineskog porekla, koja putuje u domovinu kako bi se oprostila od bake na samrti.\nFiniks i reditelj Tod Filips pogađaju srž kontroverzi o nasilju, navodi list, ističući da “Džoker” crpi inspiraciju iz filmova Martina Skorsezea, poput “Taksiste” ili “Kralja komedije”.\nPrethodni tekstCRNI BOŽIĆ (BLACK CHRISTMAS) – U bioskopima od 12. decembra 2019. godine\nSledeći tekstTarantino ima ideju za KILL BILL 3!


Medojević: Mislim da je najbolje da se sveštenici sada vrate u manastire, da nastave tu svoju misiju moralne obnove\nNajveći pobednik parlamentarnih izbora u Crnoj Gori su građani, država Crna Gora i nova vlast, kazao je predsednik Pokreta za promene i jedan od lidera Demokratskog fronta, Nebojša Medojević. On je istakao da je crkva odigrala ogromnu ulogu, ali i pozvao crkvene velikodostojnike da se sada ne mešaju u politiku.\nOn je za RTCG kazao da nova Vlada, koja treba da bude formirana, ima važan istorijski zadatak demontaže prethodnog sistema. Medojević je istakao da se „niko sa strane nije mešao i pomagao“ doskorašnjoj opoziciji.\n„Kada dobije zvanični mandat od predsednika, mi smo spremni da se sastanemo i da razgovaramo o ciljevima i prioritetima Vlade, gde možemo dati najbolje doprinose i biti najkorisniji... Naravno da očekujemo od mandatara da nas obavesti kakvo je njegovo viđenje Vlade“, naveo je Medojević.\nOn je rekao da ne deli baš sve stavove sa Krivokapićem o tome koliki treba da bude uticaj crkve u dnevnoj politici.\n„Došao je na našu listu kao dogovor DF-a i mitropolita Amfilohija. On je bio broj jedan zato što je to tražila crkva da bi podržala našu listu“, istakao je Medojević, prenose „Vijesti“.\nMedojević je rekao da je razumljiva veza Krivokapića sa Amfilohijem je, ali da je sada vreme da se crkva vrati svom primarnom zadatku, te da je protiv svakodnevnog uplitanja crkve u politički život.\n„Crkva nema šta da traži u operativnoj, dnevnoj politici“, istakao je on, ali i naglasio da je crkva odradila „istorijski posao“ i da je pomogla opoziciji da dođe na vlast.\n„To su najobičnije medijske spekulacije i spinovi, i korišćenje te teme u popravljanju svoje pregovaračke pozicije u formiranju Vlade“.\nMedojević je kazao da revanšizma neće biti u smislu odmazde i osvete, „ali neće biti zaštićenih, svi će morati da odgovaraju za zločine, pljačke, kriminal...“\nIstakao je da će PZP podržati svaku Vladu u kojoj neće biti DPS-a, „što ne znači da ćemo podržati lošu politiku te Vlade i da ćemo ćutati“.\nOn je rekao da će, u slučaju da Krivokapić pod „pritiskom lobija“ kaže da PZP ne može biti u Vladi, da će glasati za Vladu i dati joj manjinsku podršku, te da je neće je rušiti, ali da će je kritikovati.\nFoto: © IN4S/ vostok.rs


Uhapšeni predsednici opština Prijepolje i Arilje, iz SNS-a – Studio B\nUhapšeni predsednici opština Prijepolje i Arilje, iz SNS-a Tanjug\nObjavljeno: 12.11.2020. 10:57 Izmenjeno: 12.11.2020. 19:06\n„Ljudi moraju da znaju da je obaveza onih koje biraju da budu u njihovoj službi i da rade za njihovo dobro“, rekao je Vučić.\nGovoreći o borbi protiv organizovanog kriminala, predsednik je kazao da je uveren da će država i na tom polju ostvariti dobre rezultate, iako, ističe, ta borba neće biti jednostavna.\n„Znamo da mafijaške strukture ne bi bile mafijaške strukture da nisu imale određenu bočnu podršku od pojedinih državnih organa, vreme je da se to otkrije“, naveo je Vučić.\nKaže da se naslušao raznih priča da država kontroliše pojedine kriminalne grupe i poručio da će građani tek videti kojom će brzinom država otkrivati te mafijaške grupe i njihove poslove.\n„To nije jednostavna borba, to je teška borba, ali mora da bude brza i efikasna“, ističe Vučić.\nVučić je kasnije na konferenciji za medije pojasnio da se radi o funkcionerima iz Prijepolja i Arilja.\nMUP: Uhapšeni funkcioner Novog Pazara i bivši čelnici Prijepolja i Arilja\nPolicija je uhapsila 28 osumnjičenih da su počinili više krivičnih dela kojima su oštetili budžet Srbije za više miliona dinara, a među njima su bivši i sadašnji funkcioneri opštine Prijepolje, Arilje i grada Novog Pazara, kao i direktori pojedinih javnih preduzeća iz tih gradova.\nMeđu uhapšenima su pomoćnik gradonačelnika grada Novog Pazara E.Š. (39), bivši predsednik opštine Prijepolje D. Z. (55), bivši predsednik opštine Arilje M. N. (64) i zamenika predsednika opštine Arilje B. V. (55).


Cena zlata najviša u poslednjih sedam godina › Made-in-Germany.rs\nCena zlata najviša u poslednjih sedam godina\nZaoštravanje tenzija na Bliskom istoku, koje su usledile nakon što je u američkom vazdušnom napadu na aerodrom u Iraku ubijen iranski general Kasim Sulejmani, podiglo je cene zlata na svetskim tržištima na najviši nivo u poslednjih sedam godina.\nVrednost zlata, koje se smatra sigurnom lukom za investitore tokom političkih i ekonomskih previranja, skočila je 6. januara za oko 1,5 procenata, dostigavši u jednom momentu nivo od 1.579,55 dolara po unci, što je najveća cena zabeležena još od aprila 2013. godine.\nSledećeg jutra cena ovog plemenitog metala je neznatno spala na 1.571,95 dolara za uncu, što je i dalje za oko 1,3 posto više u odnosu na prethodnu trgovinsku sesiju, prenosi agencija Rojters.\nPored cene zlata i cena još jednog veoma traženog metala, paladijuma, poslednjih dana je takođe porasla, zabeleživši rekordan nivo vrednosti od 2.011,48 dolara po unci, dodaje se u saopštenju britanske agencije.\nNajviša cena zlata u poslednjih 6 godina\nCena zlata oko 1.200 dolara za uncu\nOd MiG na 08/01/2020 / AKTUELNO / Ostavite komentar\nPrinudna likvidacija još 4.000 firmi u Srbiji


Čekamo da se uklone prepreke pregovorima te da se revitalizira pristupni postupak, kaže Recep Tayyip Erdogan (Anadolija)\nTurski predsjednik Recep Tayyip Erdogan izjavio je u ponedjeljak da ulazak u Evropsku uniju ostaje “strateški cilj” za Ankaru, prije nego je otputovao u Bugarsku na samit s čelnicima evropskih institucija.\n“Ulazak u EU ostaje naš strateški cilj”, kazao je on obraćajući se novinarima prije leta na samit u Varnu.\n“Čekamo da se uklone prepreke pregovorima te da se revitalizira pristupni postupak. Ponovit ćemo to još jednom čelnicima Evropske unije”, dodao je turski predsjednik.\n“Nećemo dopustiti da se neke sredine usprotive integraciji Turske u EU kao respektabilne, jednake i punopravne članice”, rekao je Erdogan, dodajući da se različiti kriteriji spram Turske neće “tolerirati”.\nSigurnosne i regionalne teme\nPredsjednik Evropske komisije Jean-Claude Juncker te predsjednik Evropskog vijeća Donald Tusk razgovarat će u ponedjeljak navečer s Erdoganom na radnoj večeri u bugarskom ljetovalištu Varni.\n“Na sastanku ćemo razgovarati o ranije postignutim dogovorima i njihovoj realizaciji. Liderima EU-a ćemo ponoviti naša očekivanja po pitanju sigurnosnih i regionalnih tema, kao i očekivanja da se intenzivira proces našeg pristupanja i otklone političke i vještačke barijere na tom putu”, kazao je Erdogan.\nMeđu temama koje treba obraditi je urušavanje pravne države u Turskoj nakon neuspjelog puča u julu 2016. godine, kontroverzni pakt o migrantima, trenutno obustavljena kandidatura Ankare u EU te turska ofanziva na kurdske snage u Siriji.


Usluge vezane za transakciju - Mazars - Serbia\nNaš tim stručnjaka koji se bavi pružanjem usluga vezanih za transakciju pruža poverenje, jasnoću i podršku tokom kupovine preduzeća, prodaje preduzeća i reorganizacije, i na nacionalnom i na međunarodnom nivou. Naš globalni tim stručnjaka kombinuje poznavanje sektora, tehničko i komercijalne znanje potrebno da čak i najsloženije transakcije budu uspešne.\nAnaliza poslovanja pri kupovini preduzeća\nAnaliziramo oblasti koje nose finansijski i poreski rizik i nagradu da bi optimizirali ugovorne i finansijske uslove vašeg projekta eksternog rasta.\nDaćemo vam komercijalne, praktične i vama prilagođene savete kako da se izborite sa izazovima i specifičnostima vaše kupovine preduzeća. Sve vreme ćemo raditi blisko sarađujući sa vašim timovima i savetnicima.\nMožemo vam pružiti podršku u vezi:\nProcene kvaliteta informacije koje se koriste da bi se odredila cena: Analiziranje finansijskih podataka i drugih informacija koje je dao prodavac. Procenjujemo njihovu relevantnost i doslednost njihove pripreme.\nProcene normativnog učinka: Analiziranje prethodnog učinka i identifikovanje stavki vezanih za izdatke koji nisu česti da bi se utvrdio osnovni učinak (normativna zarada), identifikovale potrebe za finansiranjem (normativni obrtni kapital i neto dug) i potvrdila mogućnost generisanja toka gotovine.\nIdentifikovanja pravnih i poreskih rizika vezanih za transakciju: Analiziranje poreske pozicije ciljnog preduzeća i razumevanje njegovog odnosa sa poreskim organima i bilo kakvih posledica za transakciju. Osim toga, zajedno sa pravnim savetnicima, analiziramo pravne aspekte transakcije (ugovori, parnice, itd.)\nOsporavanja doslednosti pretpostavki predviđanja: Analiziranje poslovnog plana i drugih finansijskih predviđanja i poređenje njihovih pretpostavki sa prethodnim učinkom\nOsiguranja finansijskih i poreskih klauzula ugovora o kupovini preduzeća:\nPodržavajući vas u pregovorima i pravljenju nacrta finansijskih klauzula ugovora o kupovini preduzeća (SPA), a posebno u definisanju finansijskih odredbi koje se koriste da bi se utvrdila cena\nPreispitujući klauzule kojima se garantuje aktiva i pasiva\nSavetujući vas o mehanizmima korekcije cene\nSavetujući vas o optimalnoj poreskoj strukturi za tu transakciju\nO kakvoj god transakciji da se radi, naš pristup analizi poslovanja pri kupovini preduzeća je usmeren na to da vam pružimo savete i podršku koji su vam potrebni za donošenje samouverenih ključnih odluka i optimiziranje uslova posla.\nAnaliza poslovanja kupca i pomoć u pogledu kupca\nAnaliziramo glavne oblasti rizika, predviđamo potencijalne teškoće i pripremamo vaše preduzeće za proces prodaje.\nPružamo vam sveobuhvatnu podršku prilagođenu vašim potrebama koja vašem projektu prodaje preduzeća daje najbolje šanse za uspeh. Radeći u bliskoj saradnji sa vašim timovima i savetnicima, predviđamo potencijalne zamke za vaš projekat i pripremamo analize da bi se posao odvijao nesmetano kada konačno u njega budu uključene treće strane.\nMožemo da vam pomognemo u vezi:\nPrezentiranja nezavisnog pogleda na preduzeće: Rezimirajući specifične tačke vašeg preduzeća na način koji je razumljiv potencijalnim kupcima\nPredviđajući stavke o kojima se pregovara i ograničavajući njihov uticaj: Identifikovanje glavnih oblasti potencijalnog rizika i priprema odgovora da bi se obezbedilo da one ne ometaju proces sklapanja posla i da imaju najmanji mogući uticaj na vrednost\nPružajući kupcima određeni nivo komfora za olakšavanje procesa: Prezentiranje kupcima izveštaja o analizi poslovanja prodavca da bi im pomogli u donošenju početne odluke\nUbrzanja procesa prodaje: Kontrolisanje brzine procesa sa vama i vašim timom, poštujući poverljivost transakcije\nOgraničavanja uticaja projekta na svakodnevno rukovođenje vašim preduzećem: Podržavajući vas kroz celu transakciju organizujući prostoriju sa podacima i radeći sa vašim timovima u vezi procesa postavljanja pitanja i davanja odgovora\nNaš VDD pristup je usmeren na optimiziranje vašeg procesa prodaje obezbeđujući punu kontrolu, skraćujući trajanje pregovora, i maksimizirajući vrednost imovine.\nFinansijka dijagnoza i preispitivanje poslovnog plana\nVršimo finansijsku dijagnostiku u kontekstu specifičnih problema klijenta. Na primer, možemo da preispitamo korišćenje sredstava investiranih u projekat, da analiziramo nedovoljni učinak portfelja, investicije ili proizvodne jedinice, i da identifikujemo rešenja za rešavanje ovih problema.\nTakođe možemo da ponudimo nezavisno preispitivanje vašeg poslovnog plana i glavnih osnovnih pretpostavki, u kontekstu stvaranje nove kompanije, nivoe aktivnosti ili strateškog preispitivanja.\nU svim našim finansijskim dijagnostičkim projektima i preispitivanjima poslovnog plana, uzimamo u obzir gledište nezavisnog, finansijskog stručnjaka tako da vi imate informacije i samopouzdanje koji su vam potrebni da delujete.\nSituacije nakon kupovine preduzeća\nOsim savetovanja o tekućim transakcijama, naši timovi imaju veliko iskustvo u pružanju podrške u pogledu klauzula o korekciji cene i preispitivanja završnih finansijskih izveštaja nakon što je posao sklopljen.\nVršimo detaljnu analizu učinka nakon kupovine preduzeća da bi utvrdili rezultat klauzula u SPA, kao što su dodatne uplate prodavcu iz budućih prihoda kupca i garancije o odgovornosti, ili u opštijem smislu da bi se preispitao učinak nakon kupovine preduzeća.\nTumačenja i usvajanja klauzula o korekciji cene i drugih mehanizama nakon sklapanja posla definisanih u SPA\nPomoći koju vam pružamo u vezi sporova u pogledu korekcija nakon sklapanja posla, zajedno sa našim stručnjacima za parnice i arbitražu\nPripreme finansijskih informacija i upravljanja njima nakon sklapanja posla, na primer pripremom početnih bilansa stanja, harmonizovanjem računovodstvenih principa ili procenom stvarnog učinka u odnosu na predviđeni učinak\nNaši timovi koji pružaju usluge u vezi transakcije imaju zajednički metodološki okvir širom sveta i koriste alat za izveštavanja napravljen po meri da bi se obezbedila doslednost i jednobraznost naših informacija uvek kada vam one budu potrebne.\nMazars ima posvećene timove koji pružaju usluge u vezi transakcija u 38 zemalja širom sveta, što znači da možemo da vas podržimo u vašim projektima uvek kada smo vam potrebni.


Mnogi mladi ljudi su iskoristili period izolacije zbog pandemije COVID-19 u svoju korist. Dok su se obrazovne institucije zatvorile, a mogućnosti zapošljavanja smanjile, učenje novih veština na mreži kako bi se popunio specifični jaz na tržištu - pristupačne marketinške usluge za mala i srednja preduzeća - postalo je stvar za motivisane.\nŽeleći da doprinese zajednici u tako teškim vremenima, United Pixels Academy (UPA), pružalac obuka uglavnom iz oblasti grafičkog dizajna, dizajna pokreta i razvoja aplikacija, prešla je u potpunosti na režim rada na mreži online i osmislila poseban program za stvaranje baze mladih kreativnih dizajnera koji mogu pružiti povoljne usluge malim i srednjim preduzećima na Kosovu, pre svega iz sektora prehrambene industrije i turizma.\nPrema Armendu Beriši specifični internetski kurs bio je kurs o Photoshop-u, koji, predstavlja veštinu koja je potrebna “širokom spektru profesija: arhitektima, fotografima, grafičkim dizajnerima modnim dizajnerima koje su samo neke od profesija koje ovog puta spominjemo“. Zbog toga su se odlučili da održe ovaj kurs. UPA je uspela da realizuje ideju uz podršku Švajcarske agencije za razvoj i saradnju, kroz projekat Promovisanje zapošljavanja u privatnom sektoru.\nCiljani profil učesnika bili su pre svega mladi ljudi, uključujući studente marketinga ili prodaje za koje znanje o Photoshopu daje stvarnu vrednost njihovim životopisima, ali i drugi ljudi sa afinitetom prema ovoj veštini.\n“Mi smo predavali online kurseve i pre pandemije. Tokom Photoshop kursa primetili smo koliko su učesnici znatiželjni i da žele naučili što više. Iskustvo se pokazalo interaktivnim, a jednostavan i efikasan pristup opravdava praksu da možemo mnogo postići putem online učenja “, kaže Granit Cernaveri, jedan od instruktora.\nUčesnici su dolazili iz različitih sredina i većina nisu poznavali Photoshop, ali svi su delili ideju da će im ova nova veština pomoći u radu na novim projektima i stvaranju novih mogućnosti.\nRina Trnava, 21, sa diplomom medicinske sestre kaže da je bila nestrpljiva da nauči nešto van dosega nege pacijenata. "Možda mogu da koristim novostečene veštine kao drugu profesiju ili kao hobi."\nZa Behara Šerifija (32), koji radi kao CRM menadžer u jednoj kreativnoj agenciji, obuka je bila prva prilika da koristi Photoshop i prvo iskustvo sa online učenjem, koje mu se zaista svidelo i učinilo korisnim. Osim što sam najbolje iskoristio ove vreme izolacije da naučim nove veštine, ovo će mi pomoći da tokom svog rada pružim još više profesionalnih prezentacija klijentima”.\n“Uvek sam bio zainteresovan za dizajn, ali mi je nedostajalo znanje o alatima kao što je Photoshop”, kaže Fatlum Behrami, 20 godina, student računarskih nauka. Veruje da mu kao budućeg programera, znanje koje je stekao tokom obuke može poslužiti kao čvrsta osnova za dalje razvijanje u profesiji programera za aplikacije ili veb stranice.\nKroz projekte završene u okviru obuke, učesnici su pokazali visok stepen razumevanja i kompetentnosti. Još jedna dodatna prednost je ta što su svi učesnici sada deo zatvorene UPA zajednice dizajnera gde mogu da nastave vršnjačko učenje.\nUPA ima veće planove za neposrednu budućnost koja uključuje i online predavanje. U stvari, izoplacija ih je naterala da deluju prema idejama koje su neko vreme razrađivali. “Značajan deo naših usluga zasnovan je na mreži, a već smo imali planove za konvertiranje nastavnog plana i programa o grafičkom dizajnu na internet. Sada razmišljamo da ponudimo takvu obuku i na engleskom jeziku kako bismo osvojili šire globalno tržište, “kaže Armend Beriša.\nNa Kosovu je na raspolaganju puno talenta koji samo čekaju priliku da prošire mogućnosti.


Nova ministrica u borbi sa bijelom kugom - Klix.ba\nPozitiva(c) dana Nova ministrica u borbi sa bijelom kugom\nNova ministrica u borbi sa bijelom kugom\nVelida Memić, novoizabrana ministrica Kantona Sarajevo za rad, socijalnu politiku, raseljena lica i izbjeglice, istakla je da će u svom mandatu aktivnosti Ministarstva usmjeriti ka stvaranju pretpostavki za bolju zaštitu porodice sa djecom.\nAktivnosti će se posebno odnositi na pronalaženje rješenje kako bi majke-porodilje u radnom odnosu za vrijeme trudnoće, porođaja i njege djeteta dobijale punu platu, kao i zaštitu porodica u kojima se rode blizanci, trojke ili više djece.\n"Naći rješenje da porodilje dobijaju punu platu"\nNova je ministrica ambiciozno krenula i najavljuje rješavanje problema, pa je tako rekla da će se Ministarstvo posvetiti zaštiti najosjetiljivijih i najranjivijih kategorija građana Kantona Sarajevo.\nBrojni su segmenti u kojima je neophodna pomoć građanima Kantona Sarajevo, a među njima je prevashodno stambeno zbrinjavanje porodica u stanju socijalnih potreba.\nKonačni cilj je povećanje nataliteta, što je u vrijeme kada vlada bijela kuga, najava vrijedna pohvale. Ministrici ostaje još samo da zavrne rukave zajedno sa svojim pomoćnicima i ostalim ministarstvima i krene u ispunjavanje datih obećanja.\n1h 28min 69


Fronteks: Evropa mora da se zaštiti od terorističke opasnosti | Restart Magazin\nEvropa, koja će biti podvrgnuta “postepenom migracionom pritisku” sa izgnanstvom Avganistanaca koji beže od talibanskog režima, mora da se zaštiti od “terorističke opasnosti”, izjavio je danas direktor Evropske agencije za kontrolu spoljnih granica (Fronteks) Fabris Ležeri.\n“Lekcije su naučene iz krize 2015. godine”, kada je rat u Siriji izazvao priliv migranata u Evropu, izjavio je Ležeri za RTL posle sastanka ministara unutrašnjih poslova Evropske unije (EU) održanog danas u Briselu.\nŠef Fronteksa je rekao da postoji “dobar kompromis između, s jedne strane, moralne i humanitarne potrebe da se zaštiti avganistanski narod, i s druge strane, potrebe da se zaštite spoljne granice EU od dolaska ljudi koji su ekonomski migranti ili predstavljaju prijetnju unutrašnjoj bezbjednosti Evrope sa vezama sa terorističkim pokretima”.\nMinistri unutrašnjih poslova EU danas su na sastanku u Briselu naveli da računaju na zemlje susjedne Avganistanu kako bi izbjeglice koje bježe od talibana ostale u regionu.\n← “Evakuacija iz Avganistana izuzetan uspeh”\nEU protiv nekontrolisanog priliva izbeglica iz Avganistana →


Ring pokreće „uradi-sam“ sigurnosni sistem za kuću - SMT\nRing pokreće „uradi-sam“ sigurnosni sistem za kuću\nHome » Posts » Ring pokreće „uradi-sam“ sigurnosni sistem za kuću\n3 October 2017 | Elektronika\nRing je možda najpoznatiji po svojim video zvonima, ali sada pokušava da brendira potpuno opremljen set za kućnu bezbednost. Danas je Ring najavio Ring Protect, „uradi-sam“ sigurnosni sistem koji sklapa sve proizvode kompanije u jedan besprekorni sistem.\nOsnovni Protect set startuje sa cenom od 199 dolara i uključuje baznu stanicu, tastaturu, kontaktni senzor (za prozor ili vrata), detektor pokreta i produžetak za veći domet. Pretspostavlja se da će korisnici moći da kupe više senzora i tastatura koje bi mogle da se dodaju u sistem, ali Ring ih još ne nudi u pretprodaji.\nRing Protect je dizajniran da radi sa postojećim zvučnicima za zvono i sigurnosnim kamerama za besprekornu bezbednost u kući. Za cloud skladištenje video podataka se plaća 10 dolara mesečno ili 100 dolara godišnje i to se odnosi na neograničen broj Ring uređaja, a plus uz to ide i 24-časovni profesionalni monitoring i celularna rezervna kopija (ukoliko korisnik ima bazu za zaštitu). To je odlična vest, naročito za korisnike koji već poseduju Ring uređaje.\nPaket Ring Protect je dostupan od danas za poručivanje na veb stranicama Ring.com, BestBuy.com i HomeDepot.com.\nKompanija Ring je na svom sajtu izjavila da sa njihovim zaštitnim sistemom, nema dugoročnih ugovora ili skupih naknada zbog otkazivanja ili plaćanja dodataka za korišćenje kamere, senzora ili mobilnih apilkacija. Dodali su još da sa ovim sistemom se može obezbediti delotvorno, jeftino rešenje jer više domaćinstava mogu priuštiti i korisiti Protect, što će dovesti do povećane bezbednosti naselja.\n„Kada je integrisan sa našim moćnim, jednostavnim za korišćenjem zvoncima i kamerema, Ring Protect stvara jači sistem bezbednosti u naselju, što može smanjiti i sprečiti provale i krađe u komšiluku,“ dodala je kompanija.\nAirbus predstavio leteći autobus kao rešenje za saobraćajne gužve\nPotražnja za računarima će ponovo porasti ove godine\nGoogle objavljuje Titan security čip za cloud servis


Kompanija CarGo dobila je poziv organizatora Kinesko-evropskog privrednog Foruma da učestvuje na međunarodnom uvoznom sajmu u Šangaju, gde će se predstaviti potencijalnim investitorima.\n- Nakon učešća na prvom Kinesko-evropskom privrednom Forumu i prezentovanja naše softverske kompanije, sa velikim zadovoljstvom primio sam poziv i da učestvujem na završnom događaju gde ću se sastati sa brojnim kineskim privrednicima i investitorima koji su zainteresovani za investicije u inovacije u Srbiji i širom sveta", rekao je direktor kompanije "CarGo Technologies", Vuk Guberinić.\nOn je zaključio da Kina, kao globalni lider, istražuje prilike za razvoj inovacija.\nZato je velika stvar za Srbiju što Kina poziva srpsku softversku kompaniju na ovako veliki forum na kome će se dogovarati brojna partnerstva za budućnost i na projektima budućnosti, smatra Guberinić.\nPredsednik Udruženja građana "CarGo" Aleksandar Vučić, koje koristi softver kompanije "CarGo Technologies" za pružanje inovativne pomoći svojim članovima, rekao je da je predstavljanje "CarGo" na tako velikom forumu i kineskim i evropskim investitorima, još jedan dokaz da je "CarGo softver budućnosti Srbije".\nGuberinić je naglasio da su kineski partneri već upoznati sa preprekama sa kojima se suočava "CarGo" u Srbiji, ali da se od njihovog prethodnog dolaska desilo mnogo novih stvari, pa čak i pretnje zatvorom.\n- Kineski, kao i svi drugi savremeni investitori, ne vole da budu prisutni na tržištu na kome se zakoni menjaju preko noći, pravila određuju ukorenjeni karteli, a vlast izvršavaju paradržavni organi. Njima je potrebna sigurnost i predvidivost poslovnog okruženja - istakao je Guberinić.\nOn je rekao da "CarGo", kao rastuća regionalna kompanija prisutna i na tržištu EU, postaje veoma interesantna za brojne globalne partnere i velike igrače.\nGuberinić, u sredini\n- "CarGo" je u Srbiji progonjen, a u Kini poželjan. Verujem da je "CarGo" za Srbiju ono što je "Skajp" za Estoniju – brend po kome je jedna mala zemlja postala poznata širom sveta. Međutim, u Estoniiji se telekomunikacioni operateri nisu bunili zbog "Skajpa", a u Srbiji se zbog uvođenja "CarGo" na tržište bune taksi karteli i brojne druge interesne grupe. U Estoniji su preovladale inovacije, videćemo da li će to biti slučaj i u Srbiji - rekao je Guberinić.\nNa ovom događaju, koji se održava uz pokroviteljstvo ministarstva trgovine Narodne republike Kine i uz podršku regionalne vlade Šangaja, prisustvovaće investitori koji su zainteresovani za investicije u srpski IT i start up sektor, visoki kineski zvaničnici, predstavnici diplomatskog kora, ali i velike svetske kompanije kao što je "Alibaba". Na uvodnom izlaganju obratiće se lideri šangajske regije i predstavnik privredne komore EU.


Otvoren Inovacioni biznis centar Zlatibor - Radio Sto Plus\nInovacioni biznis centar Zlatibor danas je otvoren i trebalo bi da pomogne razvoj inovacija i preduzetništva na Zlatiboru i bude podršku pravnim i fizičkim licima sa teritorije opštine Čajetina za konkurisanje na dostupnim razvojnim konkursima. Vlada Srbije je uložila 20 miliona dinara u taj...\nInovacioni biznis centar Zlatibor danas je otvoren i trebalo bi da pomogne razvoj inovacija i preduzetništva na Zlatiboru i bude podršku pravnim i fizičkim licima sa teritorije opštine Čajetina za konkurisanje na dostupnim razvojnim konkursima.\nVlada Srbije je uložila 20 miliona dinara u taj projekata, prvenstveno u opremanje centra, a Opština Čajetina je obezbedila prostor i 15 miliona dinara za funkcionisanje centra i razvoj preduzetništva.\nMinistar za inovacije i tehnološki razvoj Nenad Popović rekao je na otvaranju da je Zlatibor danas upisan u inovacionu i digitalnu kartu ne samo Srbije nego i cele Evrope jer razvojem tog centra sve veći broj pojedinaca i start-ap kompanija odlučivaće da tu započne svoje poslovne aktivnosti.\n“Drago mi je što se Inovacioni biznis centar nalazi u jednom ovako novom i savremenom prostoru, kao što je Кulturni centar na Zlatiboru, sa svim onim sadržajima koji danas u Evropi imaju slični centri u većim gradovima i turističkim destinacijama”, rekao je Popović.\nPredsednik opštine Čajetina Milan Stamatović je ocenio da start-ap centar znači napredak i razvoj jer je ta opština u svojim strateškim planovima predvidela razvoj u oblasti inovacija i novih tehnologija, posebno u turizmu i poljoprivredi.\n“Ako želite da budete konkurentni na tržištu morate da pratite tehnološki napredak opština najrazvijenijih zemalja. Shvatili smo da opština Čajetina može da učini nešto na tom polju i zato smo izgradili Inovacioni centar koji će pomoći našim gostima, kao i pružaocima usluga da budu u trendu i da ostanu na veoma zahtevnom turističkom tržištu. Ovde se to pokazalo održivo, i najvažnije je u ovakvim projektima da svaki uloženi novac bude vraćen”, istakao je Stamatović.\nInovacioni biznis centar Zlatibor je, po rečima direktora Darka Djurovića, namenjen kako lokalnom stanovništvu tako i turistima, a pružaće podršku u zapošljavanju mladih sa teritorije opštine Čajetina.


Edin Vranj pušten iz pritvora | Novosadski informativni portal 021\nVranj je 12. septembra uhapšen na graničnom prelazu Uvac prilikom ulaska u Srbiju, zbog sumnje da je počinio ratni zločin u Goraždu.\n"Upravo sam obaveštena od otpravnika poslova ambasade BiH u Beogradu da je Edin Vranj pušten iz pritvora. Pozdravljamo ovu odluku Republike Srbije i nameru da se predmet ustupi pravosuđu BiH", navela je Turković.\nOna je dodala da je saradnja dva tužilaštva u procesuiranju ratnih zločina neophodna "ukoliko želimo normalizaciju stanja".\n"U tom pravcu očekujemo postupanje i u slučajevima Osmanović i Mujanović. Vreme je da u pogledu regionalne saradnje pređemo sa reči na dela", poručila je Turković.\nU Srbiji uhapšen nekadašnji načelnik u policiji Federacije BiH zbog optužbi za ratne zločine\nKrivična prijava protiv hrvatskog državljanina zbog ratnih zločina u logorima u Srbiji\nVucicu trazices ces sutra glasove Srba proteranih iz Sarayeva…


Vesti - Da li poslodavci čuju svoje zaposlene?\nIstraživanja su realizovana u okviru projekta ,,JEDNAKI - Ka uspostavljanju rodne ravnopravnosti usklađivanjem radnog i porodičnog života zaposlenih", a koji vode Ministarstvo za brigu o porodici i demografiju i Fondacije Ana i Vlade Divac, uz pomoć Evropske komisije.\nBeograd, 20. maj. 2021. Iako zaposlenim roditeljima u Srbiji na raspolaganju stoje različite mogućnosti za lakše usklađivanje profesionalnih obaveza i porodičnog života, mnogi od načina kojima bi država i poslodavci mogli da još nisu usvojeni kao praksa. Takođe, porodične obaveze i dalje se tradicionalno vezuju za žene, pa su majke najčešće te koje snose najveći deo organizacije kućnih poslova, obaveza oko dece, ali i poslovnog dela života. Zato je ključno da država, lokalne samouprave i sami poslodavci, u partnerskom odnosu sa zaposlenima, nađu najefikasnije načine da stvore uslove za zadovoljne a time i produktivnije zaposlene, nalazi su dva istraživanja o usklađenosti radnog i porodičnog života, koja su predstavljena medijima i javnosti u Medija centru.\n- Rodna nejednakost u privatnom životu i na poslovnom planu i dalje postoji. Jedan od podataka istraživanja govori da je u periodu dok su deca bila vrtićkog uzrastaoko 70 odsto očeva napredovalo na poslu, dok je to postiglo tek 30 odsto majki. Indeks ravnopravnosti pokazuje da su majke onemogućene da se bave karijerom i napredovanjem, jer se više angažuju u porodici, dok neusklađenost postoji i u zaradi i uloženom vremenu. Postoje primeri dobre prakse, ali oni još nisu uvedeni kroz institucije. Zadatak Ministarstva je da radi na tome, pre svega kroz usklađivanje smena u školama i radnog vremena vrtića, ali i motivisanjem poslodavaca da na druge načine izađu u susret zaposlenim roditeljima. Cilj istraživanja i samog projekta jeste da se vidi kakvo je stanje na terenu i šta mi kao institucija možemo da uradimo i predložimo drugim nadležnim ministarstvima, kako bi se odnos te dve sfere života zaposlenih roditelja doveo u ravnotežu, kazala je Aleksandra Čamagić, pomoćnica ministra za brigu o porodici i demografiju, na predstavljanju istraživanja.\n- Pitanje kojim smo se bavili u istraživanju je kako zaposlenima omogućiti usklađivanje rada i roditeljstva i time im period odrastanja dece učiniti manje stresnim, a istovremeno kako poslodavcima predočiti da zadovoljni zaposleni više doprinose produktivnosti samog preduzeća. Važno je napraviti spregu, gde će poslodavci izaći u susret roditeljima, bilo nekim oblikom fleksibilnog radnog vremena, bilo na neki drugi način, i time obezbediti obostranu korist. Ako možemo da nađemo nešto pozitivno u protekloj Kovid godini, to je onda činjenica da je puno poslodavaca uspelo da istestira rad od kuće, kao jedan oblik fleksibilnog radnog vremena. Cilj je da se taj oblik rada, i kada pandemija prođe, prihvati kao jedna normalna opcija koja se može često koristiti kada su u pitanju zaposleni roditelji. Jedan od podataka istraživanja nam kaže da bi velikom procentu roditelja (skoro 90 odsto), kada bi trebalo da menjaju posao, od presudnog značaja bilo to da li novi poslodavac nudi neku formu fleksibilnog radnog vremena, navela je demografkinja Gordana Bjelobrk, koordinatorka projekta „JEDNAKI“ i koautorka istraživanja „Jedinice lokalne samouprave i usklađivanje rada i roditeljstva“ i „Usklađivanje rada i roditeljstva - poslodavci i zaposleni“.\n- U Srbiji, tek svaka peta opština ili grad imaju definisane aktivnosti usmerene na pomoć porodicama sa malom decom, samohranim roditeljima ili mladim bračnim parovima koje zapošljavaju, a koje bi im omogućile bolje usklađivanje rada i roditeljstva. Međutim, u jedinicama lokalne samouprave itekako se razmišlja o takvim olakšicama, jer čak 43 odsto upitanih opština koje se trenutno ne bave strateškim pravcima u ovoj oblasti, ipak planira da se ubuduće aktivno uključi u afirmaciju roditeljstva, i iznađe i primeni rešenja koja omogućavaju lakše usklađivanje posla i privatnog života. Dodatno, većina opština, njih 78,4 odsto, svesno je potrebe da svojim zaposlenima obezbedi institucionalne uslove za usklađivanje rada i roditeljstva i da na taj način poveća njihovu produktivnost, što za krajnji rezultat ima ostvarivanje boljih poslovnih rezultata jedinica lokalne samouprave. Najveći prostor za buduće delovanjeistraživanje vidi u uvođenju različitih oblika fleksibilnog radnog vremena, koje je jedan od najkorišćenijih modela olakšica poslodavaca u svetu, dok kod nas još nije dovoljno zastupljeno, istakla je Gordana Jordanovski, koautorka istraživanja „Jedinice lokalne samouprave i usklađivanje rada i roditeljstva“.


U Bošu u Srbiji proizvedeno 100 miliona metlica brisača - Glas Srpske\nU Bošu u Srbiji proizvedeno 100 miliona metlica brisača\nTanjug 19.10.2021 11:03\nBEOGRAD - Iz kompanije Boš saopštili su danas da kao vodeći dobavljač tehnologije i usluga bilježe važan trenutak poslovanja u Srbiji - u proizvodnom pogonu u Pećincima proizvedeno je 100 miliona brisača.\n"Za nas je najvažniji kvalitet proizvoda, a tome doprinosi tradicija duga preko 130 godina, ali i inovacije koje ugrađujemo u svaki detalj, na primer pri sklapanju brisača", dodao je Krečmar i naglasio da broj od 100 miliona proizvedenih metlica brisača za fabriku Boš predstvlja ogledalo predanog rada celog tima u fabrici.\nGeneralna direktorka Bosć Grupe u Srbiji Jovanka Jovanović navela je da su u farbci veoma ponosni što mogu da se pohvale činjenicom da obeležavanju tako značajan rezultat.\n"Za nas ovaj broj predstavlja veliki uspeh koji nije bilo moguće ostvariti bez velikog truda i rada svih zaposlenih tokom poslednjih osam godina. Zahvaljujući proizvodnji delova za automobile, Bosć je u top 15 najvećih izvoznika u Srbiji“, izjavila je ona.\nU saopštenju se dodaje da je kompanija od 2012. godine uložila oko 117 miliona evra u razvoj poslovanja u Srbiji - od čega više od 18 miliona evra samo tokom 2020. godine. Fabrika u Pećincima ima oko 1.900 zaposlenih, od toga preko 1.400 radi u proizvodnji i skoro 500 zaposlenih za podršku biznisu, i to od inženjerskih pozicija, logistike do odeljenja podrške, naveli su iz fabrike.\nFabrika pripada diviziji Elektro pokretača kompanije Bosć i od početka rada 2013. godine ređa uspehe i predstavlja primer dobrog poslovanja, kako u Srbiji, tako i u okviru Bosć Grupe na globalnom nivou. Kako naglašavaju dokaz uspešnog poslovanja je i činjenica da je u oktobru u Pećincima napravljena jubilarna - sto milionita metlica brisača. Takođe, planirano je dalje ulaganje u istraživanje i razvoj, kao i proširenje kapaciteta fabrike.\nPodsjećaju da je fabrika u Pećincima 2015. godine osvojila nagradu za najbolju Bosć mladu fabriku, a pored toga nosilac je nekoliko nagrada kupaca sa kojima Bosć sarađuje.\nKruševac: Uhapšen osmunjičeni za ubistvo


Hrgud: Uz pomoć vjetra do električne energije - Pozitivne.info\nVjetrenjače1 Zelena energija1\nElektroprivreda RS-a se opredijelila za Hrgud kao jednu od najperspektivnijih lokacija, gdje je procijenjena godišnja proizvodnja od 126 GW. Vijeće ministara BiH je na...\nElektroprivreda RS-a se opredijelila za Hrgud kao jednu od najperspektivnijih lokacija, gdje je procijenjena godišnja proizvodnja od 126 GW.\nVijeće ministara BiH je na jednoj od posljednjih sjednica utvrdilo prijedlog sporazuma o kreditu i projektu između KfW-a, Frankfurta na Majni (KfW) i BiH, koju predstavlja Ministarstvo finansija i trezora RS-a, Ministarstvo finansija RS-a i Elektroprivreda RS-a (agencija za izvršenje projekta) u iznosu od 60.000.000 eura za Vjetropark Hrgud.\nlzgradnjom Vjetroelektrane Hrgud, RS će dobiti prvi objekt ovog tipa, kojim će se proizvoditi energija iz obnovljivih izvora.\nU dosadašnjim pripremnim aktivnostima, KfW je finansirao projekt mjerenja karakteristika vjetra u Republici Srpskoj, za šta je obezbijeđeno 600.000 eura grant-sredstava.\n“Mjerenja su rađena na pet lokacija i za svaku od njih je urađena prethodna studija izvodljivosti. Na osnovu rezultata mjerenja i preporuka koje su dale studije, Elektroprivreda RS-a se opredijelila za Hrgud kao jednu od najperspektivnijih lokacija, gdje je procijenjena neto godišnja proizvodnja od 126 GWh.\nNa osnovu dvanaestomjesečnih podataka utvrđene su godišnje srednje brzine vjetra koje variraju od 6,1 do 8,1 m/s, zavisno od precizne pozicije na lokaciji. Ukupna investiciona vrijednost projekta iznosi 64,5 miliona eura, od čega je 4,5 miliona eura vlastitih sredstva, a preostali dio se obezbjeđuje putem kredita od KfW-a”, kažu u ERS-u.\nUkupno planirano vrijeme potrebno za izgradnju vjetroparka je tri godine, od čega su za pripremne aktivnosti potrebne dvije godine, a za konkretnu izgradnju godina.\n“Pripremne aktivnosti na projektu podrazumijevaju izradu studije procjene uticaja na životnu sredinu koja zahtijeva prethodno provođenje ornitoloških istraživanja (jednogodišnje posmatranje migracije ptica, slijepih miševa i drugih vrsta na lokaciji projekta). Za ove aktivnosti KfW će obezbijediti grant od 200.000 eura. Pored toga, u skladu sa pravilima KfW-a, realizacija projekta zahtijeva angažovanje konsultanta koji će imati zadatak da izradi detaljan idejni projekt, što uključuje pristupne puteve i priključak na prenosnu mrežu. Nakon usvajanja idejnog projekta, krenut će se u pripremu tenderske dokumentacije i odabir izvođača. Pripremne aktivnosti su jako zahtjevne i moglo bi se reći da su smještene u jako kratak vremenski okvir, zbog toga sa nestrpljenjem čekamo potpis sporazuma o kreditu, kako bismo što prije krenuli u realizaciju”, kažu u ERS-u.


Ambasada SAD upozorila na povećan rizik od terorizma u Severnoj Makedoniji - 16.02.2019, Sputnik Srbija\nAmbasada SAD u Skoplju upozorila je na povećan rizik od terorističkih napada „inspirisanih ekstremističkom ideologijom“ u Severnoj Makedoniji. 16.02.2019, Sputnik Srbija\n08:22 16.02.2019 (Osveženo: 03:52 26.08.2021)\n© AP Photo / Boris GrdanoskiSkup građana nezadovoljnih promenom imena Makedonije\n„Terorističke organizacije i pojedinci, inspirisani ekstremističkom ideologijom, imaju nameru da napadnu civile, uključujući američke građane koji putuju u inostranstvo“, navodi se na sajtu Ambasade SAD u Skoplju.\nU saopštenju se navodi da teroristi sve više koriste „manje sofisticirane metode“ za napad na grupe ljudi na javnim mestima, uključujući pištolje, vozila i hladno oružje.\nPodsećajući da se teroristički napadi i drugi bezbednosni incidenti često dešavaju bez ikakvog upozorenja, Ambasada poziva američke državljane da zadrže „visok nivo budnosti“.\nIstiče se i da ekstremisti sve više ciljaju ka tome da identifikuju i napadnu „lake mete“, kao što su tržni centri i pijace, aerodromi, hoteli, klubovi i restorani, bogomolje, škole, parkovi, i javni događaji, poput sportskih takmičenja, političkih skupova, demonstracija…\nKako je prethodno objavljeno, Ministarstvo unutrašnjih poslova Severne Makedonije sprovelo je akciju kako bi sprečilo napad DAEŠ-a u toj zemlji.\nMakedonska policija je akciju sprovela nakon što je razmenila operativne informacije sa „partnerskom zemljom“ o planovima ekstremista za teroristički napad.\n„U cilju ometanja terorističkog napada i ostvarivanja preventivne funkcije, Ministarstvo unutrašnjih poslova izradilo je plan mera i aktivnosti, obezbeđujući adekvatne naloge za njihovo sprovođenje. Nakon primljenih naloga na više lokacija na teritoriji zemlje izvršena su pretraživanja, oduzimanjem predmeta i uređaja povezanih s mogućim napadom. Ministarstvo unutrašnjih poslova nastavlja sa sprovođenjem akcija, mera i aktivnosti na obezbeđivanju građana“, navodi se u saopštenju Ministarstva unutrašnjih poslova Severne Makedonije, prenosi RTS.


Udruženje Peščanik, uz podršku organizacije SOS Vranje, koji su članice Mreže žene protiv nasilja, organizovali su skup podrške Mariji Lukić, povodom poslednjeg saslušanja u Osnovnom sudu u Кruševcu u slučaju Marija Lukić protiv Milutina Jeličića…\nNaša prijateljica i draga koleginica Mirjana Tešević preminula je sinoć posle kraće bolesti. Pamtićemo je kao blagu ali odlučnu urednicu, feministkinju, ali pre svega kao nesebičnu ženu velikog srca. U novinarskim pitanjima uvek odlučna, sa…\nTokom epidemije korona virusa vlast nije na pravi način komunicirala sa ženama jer nisu u potpunosti uzete u obzir njihove potrebe i položaj, posebno za vreme trajanja vanrednog stanja. Prema rečima predsednice Udruženja žena „Peščanik“…\nPovodom 18. maja – nacionalnog Dana sećanja na žene žrtve nasilja, različitim akcijama i saopštenjima ženske organizacije su poslale poruku da država mora svakoj svojoj građanki da obezbedi zaštitu od nasilja. Povodom Dana sećanja, sopštenjem…\nSOS telefon Ženskog centra Užice 0800 333 445, uprkos vanrednom stanju i policijskom času, dostupan je svim ženama na teritoriji Zlatiborskog okruga koje su žrtve nekog oblika nasilja. Pozivi su besplatni sa svih mobilnih i…


FoNet portal :: Pretraga / tagId=142864\nTag: SRĐAN ŠKORO, Pogodaka: 7\nPredsednički kandidat Srđan Škoro posetio je danas Kosovo i razgovarao sa građanima srpske nacionalnosti koji su govorili o svojim problemima, saopštilo je Udruženje građana "Srpska liga".\nŠkoro kandidat pokreta D2SP\nPokret Da se struka pita (D2SP), koji predvodi privrednik Vladimir Kovačević, objavio je danas da će na predsedničkim izborima podržati kandidata za predsednika Srbije novinara Srđana Škora.\nŠkoro se samokandidovao\nSkupština slobodne Srbije saopštila je da nije donela odluku o podršci bilo kom kandidatu, pa ni Srđanu Škori, koji se samostalno odlučio na kandidaturu za funkciju predsednika Srbije.\nŠkoro najavio kandidaturu\nNovinar Srđan Škoro najavio je danas da će se kandidovati na izborima za predsednika Srbije, koji bi trebalo da budu održani 3. aprila naredne godine.\nNovinar Srđan Škoro izjavio je za N1 da je korupcija veći problem od ekoloških pitanja, i da u Beogradu ne može da se dogodi isto što se desilo u Zagrebu, gde je na izborima pobedila zeleno-leva koalicija “Možemo!”.


BACAR PROJEKAT – ODRŽANe RADIONICe NA TEMU KLASTERSKOG RADA, SEKTOR LOKALNE HRANE I SEKTOR TURIZMA | Područna privredna komora – Trebinje\nBACAR PROJEKAT – ODRŽANe RADIONICe NA TEMU KLASTERSKOG RADA, SEKTOR LOKALNE HRANE I SEKTOR TURIZMA\nBy Aleksandar V 03/09/2018 Uncategorized No Comments\nDana 29. i 30.08.2018.godine u Mostaru, u Intera TP, su održane radionice na temu klasterskog rada, organizovane za sektor lokalne hrane i sektor turizma u sklopu projekta „Bolji pristup rastu: klasteri i konkurentnost-umrežavanje u jadranskom regionu“- BACAR.\nRadionice su organizovali PKRS Područna privredna komora Trebinje i Ministarstvo gospodarstva HNŽ (MPHNK) , a na radionicama su učestvovali predstavnici oba sektora sa područja cijele Hercegovine, kako iz javnog tako i iz privatnog i nevladinog sektora.\nRadionice su bile koncipirane na način da je uvodni dio bio zajednički za oba sektora, a nakon prve pauze rad je nastavljen na radionicama organizovanim za pojedinačne sektore. Najveći fokus radionica je bio usmjeren na proces formiranja samih klastera i daljnjih konkretnih aktivnosti projekta vezanih za klasterizaciju. Takođe, eksperti su zajedno sa učesnicima razgovarali o pripremi organizacije studijskih putovanja koji su planirali da se održe u krajem ove godine, kao i od mnogobrojnim radionicama na svakom području.


Željo i Sarajevo: Sport kao kultura kroz jubileje velikana – SARAJEVO.co.ba\nObjavljeno 16. 12. 2011 15. 12. 2011 od sarajevo.co.ba\nŽeljo i Sarajevo: Sport kao kultura kroz jubileje velikana\nMuzej Sarajeva, u svojstvu institucije koja čuva, štiti i predstavlja historiju i kulturu Grada Sarajeva kroz različite aspekte života, priprema izložbu “Sport kao kultura kroz jubilej velikana”.\nKarta za vječiti derbi, 1996\n“Sport u današnjem vremenu poprima negativne konotacije i upravo zbog toga Muzej Sarajeva želi pokazati uspjehe, radosti i lijepu stranu sporta kroz godišnjice najtrofejnijih sarajevskih fudbalskih klubova, FK Željezničar (90. godina) i FK Sarajevo (65. godina).”, javljaju organizatori.\nNa izložbi će se prvi put na jednom mjestu biti predstavljeni uspjesi oba kluba i u prijateljskoj atmosferi pokušati vratiti stari sjaj derbijima i sportu kao kulturi.\n“Nekada su se navijači nadmudrivali u smišljanju sitnih pakosti jedni drugima, koje su na kraju uveseljavale i nasmijavale sve građane, a danas, nažalost, navijači više ne smiju ići na utakmice”, stoji u obavjesti koju šalje JU Muzej Sarajeva.\nMuzej Sarajeva ovu izložbu priprema u saradnji sa upravama FK Željezničar i FK Sarajevo, a postavku će predstavljati najveći uspjesi klubova, njihovi dresovi, pehari, fotografije i snimci iz arhiva…\nIzložba će biti otvorena od 20. decembra 2011. godine, u Maloj galeriji Brusa bezistana.\nNazad Doček Nove godine na ulicama Sarajeva\nNaprijed Otvoren praznični sajam na Trgu oslobođenja


Energetska situacija se nastavlja da bude krhka, KEDS/KESCO uvozi polovinu struje u zemlji 27-11-2018\nKEDS/KESCO želi da pojasni javnosti da se situacija sa elektricnom energijom nastavlja da bude nestabilna još od srede. Iako za sada nema prekida elektricne energije, energetski sistem još uvek se suocava sa malom domacom proizvodnjom zasnovana na samo dva bloka, A4 i B2, kao i zavisna od uvoza koji nastavlja da pokriva oko 50% potrošnje.\nNakon ulaska u proizvodnju bloka A4, za kratko vreme Blok A3 izlazi iz proizvodnje na neplaniran nacin, dok se Blok B1 planira da se vrati u proizvodnju zadnjih dana decembra.\nImajuci u vidu da se snabdevanje elektricnom energijom na Kosovu nastavlja da zavisi od domace proizvodnje, i on ovih dana ne pokriva ni polovinu potrošnje, sav ostali deo se obezbedjuje iz uvoza, još od srede kada su blokovi van rada.\nIako KEDS/KESCO nastavlja da konstantno uvozi još od srede oko 400 MW/h, u vrednosti oko 120 eura za MW. Ova kolicina kada se potrošnja vidljivo povecava nije dovoljna. Još više ovu situaciju pogoršava kradja elektricne energije koja je nažalost veoma visoka u nekim delovima Kosova i ovo kao posledica uzrokuje energetskom sistemu više opterecenja nego što sisteme može izdržati.\nKEDS i KESCO žele da obaveste javnost da smo vec ušli u hladnim mesecima kada se povecava potražnja za strujom i adekvatno nefunkcionisanje jedne od veza energetskog sistema može debalansirati to i kao posledica uticati kod potrošaca.\nKEDS je ušao u šestu godinu operiranja. Svi finansijski prihodi su investirani i ostali na Kosovu. Dakle Kosovo, i u ovom slucaju potrošaci su korisnici.\nOko 120 miliona eura su investirana na Kosovu tokom ovog perioda. Na stotinu hiljade potrošaca su vec direktni korisnici. Investicije se nastavljaju još snažnije tokom 2018 godine. Ovo dokazuje da su KEDS/KESCO ovde da bi stvorili partnerstvo sa svima, na nacin da idemo napred.\nKEDS/KESCO daje maksimum u ovoj teškoj situaciji za energetski sistem. Zahtevamo od svih strana da se ujedinimo i saradjujemo za dobrobit gradjana, kao i pozivamo potrošace da maksimalno štede u ovom teškom mesecu energetskog sistema.